Χαρα…ζώντας την εσωτερική μας γαλήνη | Ananda\nΧαρα…ζώντας την εσωτερική μας γαλήνη\nΠολλές φορές αναφερόμαστε στην κατάσταση της εσωτερικής γαλήνης, της χαράς και αυτομάτως ο νους «ταξιδεύει» σε όμορφα μέρη, ηλιοβασιλέματα, διακοπές, υλικές απολαύσεις και αποκτήματα. Η ανάγκη του σύγχρονου ανθρώπου να κατακτήσει την ευδαιμονία, πηγάζει συνήθως από εξωτερικούς παράγοντες. Δύσκολα μπαίνει στη διαδικασία της ενδοσκόπησης, μαθημένος από χρόνια να βρίσκει την ευτυχία σε οτιδήποτε χειροπιαστό, σε ό,τι μπορεί να δει και να αγγίξει.\nΜέσα από αυτόν τον λεγόμενο σύγχρονο ή δυτικό τρόπο σκέψης, η ευτυχία δεν είναι παρά μόνο στιγμές, ενώ η χαρά παραμένει μία έννοια ρομαντική και παρωχυμένη, που αποδίδεται μόνο στα παιδιά και μόνο σε αυτά επιτρέπεται. Η χαρά όμως ως έννοια, είναι μία φυσική εσωτερική κατάσταση που ο άνθρωπος δικαιούται να βιώνει σε κάθε ηλικία, καθώς δεν εξαρτάται από εξωτερικούς παράγοντες, αλλά από μία καθαρά εσωτερική διεργασία. Δεν επηρεάζεται από την οικονομική κρίση, από τις κακές σχέσεις μας με τους ανθρώπους, από τα πιθανά προβλήματά μας στον επαγγελματικό τομέα. Με τον ίδιο τρόπο δεν είναι βέβαιο ότι θα είμαστε εσωτερικά πιο χαρούμενοι όταν θα έχουμε επιτυχία σε αυτούς τους τομείς της ζωής μας.\nΚάνοντας έναν εσωτερικό αναπρογραμματισμό…\nΚαθώς ο τρόπος ζωής και σκέψης στον οποίο έχει υποβληθεί ο σύγχρονος άνθρωπος της Δύσης έχει μπλοκάρει αυτή την πηγαία αίσθηση της χαράς την οποία τόσο φυσικά και αβίαστα βιώνουν τα μικρά παιδιά, θα χρειαστεί να ανατρέξουμε σε τρόπους που θα μας βοηθήσουν να θυμηθούμε και να διατηρήσουμε πλέον σε όλη την ενήλικη ζωή μας αυτή την κατάσταση της εσωτερικής γαλήνης. Τα οφέλη από μια τέτοια διαδικασία είναι αξιοσημείωτα: καλύτερα επίπεδα υγείας, περισσότερη διάθεση να κάνουμε πράγματα που ωφελούν εμάς αλλά και το περιβάλλον μας, ποιότητα στις ανθρώπινες σχέσεις και εσωτερική γαλήνη και ηρεμία.\nΠώς επιτυγχάνεται λοιπόν η περιβόητη εσωτερική γαλήνη; Πώς μετατρέπεται η χαρά σε μόνιμη εσωτερική κατάσταση;;\nΓυμναστείτε!! Η καθημερινή γυμναστική αποβάλλει τις τοξίνες του σώματος και του νου. Διαλέξτε το είδος της γυμναστικής που σας ταιριάζει, φροντίστε τον εαυτό σας και εκτονώστε αρνητικά συναισθήματα της καθημερινότητας.\nΒελτιώστε τη διατροφή σας! Ακολουθώντας ένα πρόγραμμα διατροφής πλούσιο σε φρούτα και λαχανικά εποχής, ξηρούς καρπούς, φύτρα που είναι πλούσια σε πρωτεΐνες, θα ωφεληθείτε σε πολλά επίπεδα: θα αισθάνεστε πιο ανάλαφροι, υγιείς η διάθεσή σας θα είναι πιο ανεβασμένη, συνεπώς ελαχιστοποιείται η κατάθλιψη.\nΑναπνεύστε συνειδητά! Έχει έρθει η στιγμή να αξιοποιήσετε το πιο σημαντικό εργαλείο που σας δόθηκε τόσο απλόχερα από τη φύση: την Αναπνοή σας! Μαθαίνοντας να αναπνέετε συνειδητά, με συγκεκριμένες τεχνικές, αποβάλλετε από το σώμα σας τοξίνες που συσσωρεύονται στη διάρκεια της ημέρας, απελευθερώνετε αρνητικά συναισθήματα, όπως είναι ο θυμός, η απογοήτευση, η θλίψη. Το σώμα σας βιώνει την απόλυτη σύνδεση με το όλον και συναισθήματα αγάπης, χαράς και ευδαιμονίας πλημμυρίζουν το νου. Το σώμα καθαρίζει ενεργειακά σε επίπεδο φυσικό, νοητικό, συναισθηματικό, αιθερικό.\nΔιαλογιστείτε! Κατακτήστε εσωτερική ηρεμία, καθώς στρέφετε την προσοχή σας προς τα μέσα. Βιώστε συναισθήματα αγάπης, προσφοράς, γίνετε το «εργαλείο» για να εξαπλωθεί η Αγάπη παντού, το μοναδικό μέσο για το ταξίδι σας προς την ευτυχία!\nΜάθετε να συγχωρείτε! Καθώς συγχωρούμε και ταυτόχρονα ζητούμε τη συγχώρεση, αντιλαμβανόμαστε ότι όλοι οι άνθρωποι έχουν δικαίωμα να κάνουν λάθη, γιατί μέσα από αυτά εξελισσόμαστε. Όταν επιτρέπουμε στον εαυτό μας να «παραστρατήσει», ταυτόχρονα το αποδεχόμαστε και για τους άλλους και αυτό μας επιτρέπει να τους αντιμετωπίζουμε με συμπόνοια, αγάπη και την κατανόηση ότι βαδίζουν στο δικό τους μονοπάτι της εξέλιξης.\nΚάντε φιλανθρωπία και υπηρεσία! Προσφέροντας σε ανθρώπους που έχουν ανάγκη πολλά όμορφα πράγματα συμβαίνουν! Το βασικότερο είναι ότι αισθανόμαστε καλύτερα γνωρίζοντας ότι έχουμε βοηθήσει με τον τρόπο μας να βελτιωθεί έστω και λίγο η ζωή τους. Όμορφα συναισθήματα ικανοποίησης μας πλημμυρίζουν, τα οποία δρουν ευεργετικά στην ψυχολογική μας κατάσταση. Ακόμη, αν βασιστούμε στο παλιό αλλά πάντα επίκαιρο γνωμικό: «ό,τι σπέρνεις θερίζεις» τότε είναι σίγουρο πως καθώς εμείς βοηθάμε όποιους μας χρειάζονται, είναι βέβαιο πως σε κάποια στιγμή της ζωής μας η βοήθεια αυτή θα μας επιστραφεί πολλαπλάσια από διάφορες κατευθύνσεις!\nΧρησιμοποιήστε Θετικές Δηλώσεις! Δείτε τη ζωή με θετική ματιά! Όσο δύσκολο και αν σας φαίνεται τη στιγμή που αισθάνεστε άσχημα, η χρήση θετικών δηλώσεων θα σας βοηθήσει να αλλάξετε την αρνητική κατάσταση του νου. Επαναλαμβάνοντας πολλές φορές συγκεκριμένες θετικές δηλώσεις, έχετε τη δυνατότητα να επαναπρογραμματίσετε το υποσυνείδητο, τοποθετώντας στη θέση της αρνητικότητας, της απαισιοδοξίας ή του φόβου πεποιθήσεις θετικότητας, αισιοδοξίας και θάρρους. Βρείτε τη φράση που σας ταιριάζει (π.χ.: «είμαι πολύ χαρούμενος/η που έχω εσωτερική ηρεμία στη ζωή μου», ή «είμαι χαρούμενος που χαλαρώνω και αφήνομαι στη ζωή με εμπιστοσύνη» κλπ) και επαναλάβετέ την πολλές φορές μέσα στη διάρκεια της ημέρας… κάποια στιγμή θα συνειδητοποιήσετε ότι κάτι άλλαξε και θα αισθάνεστε πολύ καλύτερα!\nΗ κατάκτηση της εσωτερικής ηρεμίας είναι μία κατάσταση που στο μυαλό μας πιθανόν να φαντάζει ακατόρθωτη, δύσκολη ή και ανεπίκαιρη… ας έχουμε πάντα στο νου μας την εικόνα ενός παιδιού που είναι φύσει χαρούμενο και ήρεμο. Ας αναλάβουμε την ευθύνη του εαυτού μας και της ευτυχίας μας, επιδιώκοντας να επιστρέψουμε στην φυσική μας κατάσταση της ευτυχίας, της ηρεμίας, της εμπιστοσύνης και της αγάπης που θεραπεύει τα πάντα.\nΤο άρθρο δημοσιεύτηκε στο περιοδικό Natura Nrg, τεύχος #65\n← Σαπουνάκια με πορτοκάλι\nΟργονίτες – Αιθερικοί μετατροπείς →


Σύμφωνο συμβίωσης: Η συγκυβέρνηση πιέζεται από τις εσωτερικές πολιτικές της αντιφάσεις. Ας πρόσεχαν! | ΠΑΣΟΚ\nO Υπεύθυνος Κοινοβουλευτικού Τομέα Δικαιοσύνης, Μεταναστευτικής Πολιτικής και Προστασίας του Πολίτη, της Δημοκρατικής Συμπαράταξης (ΠΑΣΟΚ – ΔΗΜΑΡ) Θέοδωρος Παπαθεοδώρου, έκανε την ακόλουθη δήλωση:\nΤην εύθραυστη κοινοβουλευτική πλειοψηφία ΣΥΡΙΖΑ- ΑΝΕΛ και το ιδεολογικό χάσμα που χωρίζει τους δύο κυβερνητικούς εταίρους αποκαλύψαμε χθες στη Βουλή κατά τη συζήτηση για το Σύμφωνο Συμβίωσης.\nΜε παρέμβασή του, στην αρχή της διαδικασίας της συζήτησης επί των άρθρων του νομοσχεδίου για το Σύμφωνο Συμβίωσης, ο εισηγητής της Δημοκρατικής Συμπαράταξης Βουλευτής Θ. Παπαθεοδώρου αμφισβήτησε την ύπαρξη συμφωνίας επί του νομοσχεδίου μεταξύ ΣΥΡΙΖΑ και ΑΝΕΛ, αφού ήταν προφανές ότι μετά τις δηλώσεις του Π. Καμένου, οι ΑΝΕΛ δεν στήριζαν το νομοσχέδιο.\nΜετά την παρέμβασή μας, δεδομένης της καταψήφισης του νομοσχεδίου από τους ΑΝΕΛ, η Κυβέρνηση υποχρεώθηκε σε αναδίπλωση.\nΆμεσα ο Υπουργός Δικαιοσύνης τροποποίησε τη φωτογραφική διάταξη για τις άδειες των κρατουμένων και δεσμεύτηκε για σειρά αλλαγών στο νομοσχέδιο μέχρι τη ψήφισή του από την ολομέλεια.\nΦαίνεται ότι εκτός των μνημονιακών ψηφοφοριών, η συγκυβέρνηση πιέζεται από τις εσωτερικές πολιτικές της αντιφάσεις. Ας πρόσεχαν!\nPrevious Previous post: Μαζί για προοδευτικές λύσεις φθάνουν πια οι χαμένες θυσίες\nNext Next post: Συνάντηση Φώφης Γεννηματά Προέδρου του ΠΑΣΟΚ με το Προεδρείο της Ένωσης Ελληνικών Τραπεζών αύριο Παρασκευή 18 Δεκεμβρίου


Ι.Ν.Αγίας Βαρβάρας Πατρών κ' Οσίου Σάββα: Είπε Γέρων...\nΕίπε Γέρων :Δεν υπάρχει απόλυτη ευτυχία σ' αυτήν εδώ την ζωή. Μην γελιέστε. Εδώ είναι συνεχής ο αγώνας, πολλές οι δοκιμασίες και λιγότερες οι στιγμές ευτυχίας. Αλλού είναι η διαρκής χαρά και αιώνια μακαριότητα. Αν αξιωθούμε


Με τα πιο safe μακροχρόνια -Betsellers\n8 Ιουνίου 2021 | 15:37\nΜε τα πιο safe μακροχρόνια\nΚαλησπέρες! Σε ρυθμούς Euro είμαστε πλέον, έστω κι αν η σέντρα δεν έχει γίνει ακόμα. Την Παρασκευή ξεκινάει το Ευρωπαϊκό Πρωτάθλημα με το Ιταλία – Τουρκία και ήδη τα αφιερώματα πέφτουν… βροχή από παντού. Ηδη έχουμε πει πόσο ιδιαίτερη θα είναι η φετινή διοργάνωση: από το format, με τις περισσότερες ομάδες και τις περισσότερες χώρες, μέχρι τις συνθήκες λόγω πανδημίας (ένα χρόνο non stop παίζουν οι παίκτες και χωρίς προετοιμασία, λίγος κόσμος στα γήπεδα, κ.\nλπ.), αλλά και το καθαρά στοιχηματικό κομμάτι.\nΣήμερα θα δούμε λίγο πιο αναλυτικά τους ομίλους, ώστε να καταλήξουμε σε κάποια μακροχρόνια στοιχήματα. Ακόμη μία ιδιαιτερότητα σε σχέση με προηγούμενες μεγάλες διοργανώσεις είναι ότι οι στοιχηματικές εταιρίες προσφέρουν… τα πάντα για στοίχημα!\nΌταν λέμε τα πάντα, εννοούμε τα πάντα.\nΩραία, θα πει κάποιος, έχουμε πολλές επιλογές, ό,τι θέλουμε παίζουμε! Η δική μου, unpopular opinion, είναι ότι όσες περισσότερες επιλογές έχεις, τόσο δυσκολότερο είναι να κερδίσεις!\nΤο λέμε και κατά τη διάρκεια της σεζόν πολλές φορές. Όταν ένα πρόγραμμα Σ/Κ μοιάζει εξαιρετικό, με πολλά καλά παιχνίδια για στοίχημα, τις περισσότερες φορές «χανόμαστε».\nΔεν ξέρουμε τι να πρωτοπαίξουμε και συνήθως χάνουμε στη… χημεία. Κάπως έτσι είναι και τώρα. Η δική μου η γνώμη είναι να εστιάσετε στις 5-6 μακροχρόνιες αγορές που σας ταιριάζουν περισσότερο. ΟΚ, μπορούμε για… καφενείο να κουβεντιάσουμε ακόμα και ποια εταιρία ρούχων θα φτάσει ψηλότερα. Αλλά, είπαμε, για καφενείο.\nΕκτός από την κλασική μελέτη, για απουσίες, κλίμα, φόρμα, κ.\nλπ., η δική μου περιλαμβάνει πάντα και το… excel. Εκείνο που βάζεις πιθανά σκορ και σου βγαίνει όλη τη διαδικασία του Euro (ή του Μουντιάλ), με βαθμολογίες-σταυρώματα-νικητές κ.λπ. Βάσει αυτού κινούμαι στα μακροχρόνια στοιχήματα, τουλάχιστον σε ότι αφορά το που μπορεί να φτάσει η κάθε ομάδα.\nΠάμε να τα δούμε ανά όμιλο.\nΣτον 1ο, μου βγαίνει πρώτη η Ιταλία (παίζει και εντός έδρας) με 7 βαθμούς, δεύτερη η Τουρκία με 3 και μετά ισόβαθμες Ουαλία και Ελβετία, με 2.\nΟι Ιταλοί για μένα είναι από τα φαβορί της διοργάνωσης. Ακόμα και δεύτεροι να τερματίσουν δεν θα τους χαλάσει, ίσα ίσα που παίζει να έχουν και πιο βατό πρόγραμμα μέχρι το τέλος, καθώς αλλάζουν ταμπλό. Ενώ αν τερματίσουν πρώτοι θα βρουν στα προημιτελικά το Βέλγιο και στα ημιτελικά τους Γάλλους. Anyway, η Ιταλία είναι από τις περιπτώσεις που πιστεύω ότι θα προχωρήσουν γιατί είναι πραγματικά καλή ομάδα, ανεξαρτήτως εμποδίων.\nΟΚ, προφανώς αν της κάτσει η Γαλλία ή το Βέλγιο δεν θα είναι εύκολο, όμως σίγουρα δεν θα είναι εύκολο ούτε για Γαλλία/Βέλγιο.\nΠριν πάω στον 2ο όμιλο και μελετώντας το ρόστερ των Ιταλών, προφανώς ο Βεράτι είναι παίκτης-κλειδί, αλλά λογικά θα χάσει τα δύο πρώτα δύο ματς λόγω τραυματισμού και δεν ξέρω σε τι κατάσταση θα είναι μετά.\nΟ Ιμόμπιλε έκανε καλή σεζόν και θα είναι σίγουρα βαρόμετρο μπροστά, όμως θεωρώ πως δεν γίνεται η Ιταλία να φτάσει ψηλά και να μην έχει παίξει ο Ζορζίνιο καθοριστικό ρόλο. Ο MVP της διοργάνωσης θα βγει πιθανότατα από τον νικητή και αν οι Ιταλοί το πάρουν, θεωρώ τον Ζορζίνιο (βαράει και τα πέναλτι) μια πολύ καλή περίπτωση για MVP. Δίνει 75.\nΣτον 2ο, το Βέλγιο πρώτο με 9, η Δανία με 4, η Ρωσία με 2 και η Φινλανδία με 1 βαθμό. Εδώ το Βέλγιο μου βγαίνει και με την καλύτερη επίθεση στη φάση των ομίλων (υπάρχει σχετικό στοίχημα, σε απόδοση 6.00).\nΣτον 3ο, Ολλανδία με 9, Αυστρία και Ουκρανία με 4 και Β. Μακεδονία με μηδέν βαθμούς.\nΣτον 4ο, Αγγλία με 7, Κροατία με 6, Σκωτία με 2 και Τσεχία με 1.\nΑν οι Αγγλοι δεν ήταν Αγγλοι και δεν έπαιζαν στο Γουέμπλεϊ, ναι, θα σκεφτόμουν ότι δεν τους συμφέρει να τερματίσουν πρώτοι. Γιατί αν τερματίσουν πρώτοι πέφτουν πάνω στον δεύτερο του τελευταίου ομίλου, όπου συμμετέχουν Γαλλία, Γερμανία, Πορτογαλία. Οποιος κι αν είναι δεύτερος θα είναι «βουνό» για τους Αγγλους. Και μόλις αποκλειστούν στους «16» θα ασχολούνται οι Αγγλοι δημοσιογράφοι με το «έγκλημα» που έκανε η ομάδα του Σάουθγκεϊτ να βγει πρώτη στον όμιλό της.\nΓια την ιστορία, αν η Αγγλία βγει δεύτερη θα πέσει στους «16» πάνω στον δεύτερο του 5ου ομίλου, που θα είναι πιθανότατα κάποια εκ των Πολωνία, Σουηδία (ή Σλοβακία).\nΣτον 5ο όμιλο, έχω Ισπανία με 9, Πολωνία με 4, Σουηδία επίσης με 4 και Σλοβακία με zero.\nΣτον 6ο όμιλο, έχω τριπλή ισοβαθμία: Γαλλία 5, Γερμανία 5, Πορτογαλία 5 και λόγω διαφοράς τερμάτων μου βγαίνει αυτή η σειρά.\nΚαι Ουγγαρία τελευταία με μηδέν. Επειδή τη Γαλλία την έχω για ψηλά και συμφωνώ με τους μπουκ ότι είναι το φαβορί, θα διάλεγα το 15.00 του Καντέ για MVP. Ο τύπος έχει κάνει μαγική σεζόν, έχει… βαρεθεί να παίρνει βραβεία MVP, είμαι βέβαιος ότι θα παίξει καθοριστικό ρόλο και στο Euro.\nΒάσει των παραπάνω στους 16 τα ζευγάρια είναι Κροατία – Πολωνία, Γαλλία – Ουαλία, Ιταλία – Αυστρία, Βέλγιο – Σουηδία, Τουρκία – Δανία, Ολλανδία – Πορτογαλία, Αγγλία – Γερμανία και Ισπανία – Ουκρανία.\nΣτα προημιτελικά έχω Κροατία – Γαλλία, Ιταλία – Βέλγιο, Τουρκία – Ολλανδία και Γερμανία – Ισπανία.\nΣτα ημιτελικά, Γαλλία – Ιταλία και Ολλανδία – Ισπανία. Ο τελικός προφανώς μπορεί να είναι οποιοσδήποτε συνδυασμός, αλλά κάπου εδώ μπαίνει το συναίσθημα στη μέση, και βγάζω πρωταθλητές τους Ιταλούς, 1-0 την Ολλανδία!\nΒάσει των παραπάνω σκέψεων (και του excel βεβαίως) και μελετώντας φυσικά και τις αποδόσεις, καταλήγω στα εξής μακροχρόνια στοιχήματα:\nΝα φτάσει στα ημιτελικά: Ιταλία 3.\nΝικητής διοργάνωσης: Γαλλία ή Ιταλία (διπλή ευκαιρία) 4.20\nΠρώτος σκόρερ: Μπενζεμά 15.00\nHead to Head: Αγγλία Vs Γαλλία -> Γαλλία 1.92\nMVP διοργάνωσης: Καντέ 15.00 / Ζορζίνιο 75.00\nΔεν θα τα παίξω όλα, αλλά τα αναφέρω για να έχετε εικόνα του που κινούμαι!


Αργυρώ Μπαρμπαρίγου Μοσχάρι με πιπεριές και μπύρα | "Ενδείξεις-Αποδείξεις"\nΑργυρώ Μπαρμπαρίγου Μοσχάρι με πιπεριές και μπύρα\nΥλικά Συνταγής 1 κιλό μοσχάρι λαιμός 1 κόκκινη πιπεριά ψιλοκομμένη χωρίς σπόρους 1 πράσινη πιπεριά ψιλοκομμένη 1 κρεμμύδι ψιλοκομμέ...\nΓια το πικάντικο μοσχάρι με πιπεριές, προθερμαίνουμε πρώτα το φούρνο στους 180 βαθμούς C, στις αντιστάσεις. Ψιλοκόβουμε το κρέας σε καρέ 2 εκ., αφαιρούμε τα κοτσάνια, τους σπόρους και τις ίνες από τις πιπεριές. Σε ένα μπολ βάζουμε τις ψιλοκομμένες πιπεριές, το κρεμμύδι, το σκόρδο, τις ντομάτες, την καυτερή πιπεριά, τον μαϊντανό, το δαφνόφυλλο, το κύμινο και αλατοπίπερο. Ανακατεύουμε πολύ καλά όλα τα υλικά.\nΒάζουμε τα μισά υλικά σε λαδωμένο πυρίμαχο σκεύος. Στρώνουμε σε μια στρώση το κρέας και καλύπτουμε με τα υπόλοιπα υλικά. Ραντίζουμε με 1/4 φλ. λαδιού ελαιόλαδο και περιχύνουμε με το μισό ζωμό και τη μπύρα. Καλύπτουμε το πυρίμαχο με αλουμινόχαρτο και ψήνουμε το πικάντικο μοσχάρι για 2 ώρες. Αφαιρούμε το αλουμινόχαρτο και συνεχίζουμε το ψήσιμο έως ότου μαλακώσει καλά το κρέας και μείνει ελάχιστη δεμένη σάλτσα.\nΣερβίρουμε με πίτες ζεστές και στραγγιστό γιαούρτι. Extra Tips Γίνεται και στην κατσαρόλα.Το αφήνουμε σκεπασμένο καλά και σε χαμηλή φωτιά μέχρι να μαλακώσει το κρέας. Προς το τέλος του βρασμού δυναμώνουμε τη φωτιά να μειωθεί η σάλτσα, να δέσει και να πυκνώσει.\n"Ενδείξεις-Αποδείξεις": Αργυρώ Μπαρμπαρίγου Μοσχάρι με πιπεριές και μπύρα


BLIND GUARDIAN: Νέο τραγούδι - ROCKWAY\nHomeΝΕΑBLIND GUARDIAN: Νέο τραγούδι\nBLIND GUARDIAN: Νέο τραγούδι\nΣτα πλαίσια της εμφάνισης τους στο Wacken World Wide Digital Festival, οι Blind Guardian παρουσίασαν ένα νέο κομμάτι εν αναμονή του νέου, άτιτλου προς το παρών,δίσκου τους.\nΤο νέο τραγούδι ονομάζεται “Violent Shadows”.\nΜπορείτε να παρακολουθήσετε παρακάτω το video από την εμφάνισης της μπαντας όπου εκτός από το καινούριο κομάτι έπαιξαν και τα “Welcome To Dying” και “Majesty”. Το “Violent Shadows” είναι δεύτερο στη σειρά μετά το “Welcome To Dying” και ξεκινάει στο 7.20.\nΗ τελευταία κυκλοφορία της μπάντας ήταν το “Twilight Orchestra: Legacy of the Dark Lands” το 2019, με το “Violent Shadows να δείχνει ότι οι Blind Guardian επέστρεψαν σε πιο heavy μονοπάτια.\nFrederik Ehmke – τύμπανα\nWacken World Wide Digital Festival


Σιρόπια αποτοξίνωσης για παιδιά: ανασκόπηση των καλύτερων - Η παραρρινοκολπίτιδα February\nΤο καλύτερο αποχρεμπτικό σιρόπι για παιδιά με βήχα\nΣχεδόν κάθε ARI τόσο στο παιδί όσο και στον ενήλικα δεν κάνει χωρίς βήχα. Δεν είναι απαραίτητο να ανησυχείτε για αυτό, γιατί αυτή είναι η φυσιολογική κατάσταση του σώματος, θα πρέπει να αφαιρέσετε τα επιβλαβή βακτήρια και μικρόβια, που αναχωρούν με φλέγμα, επιτρέποντας έτσι καταργήστε την βρόγχους.\nΚατά συνέπεια, ο βήχας δεν πρέπει να αντιμετωπίζεται, αλλά να τον βοηθήσει να κινηθεί σε μια παραγωγική φάση που θα επιταχύνει τη συνολική ανάκαμψη. Και είναι πιο εύκολο να το κάνετε αυτό - χρησιμοποιήστε έναν αποχρεμπτικό. Σχετικά με τα σιρόπια που είναι καλύτερα να επιλέξουν, τα πλεονεκτήματα και τα μειονεκτήματά τους και πώς να επιταχύνουν τη διαδικασία ανάκαμψης θα μάθετε αυτή τη στιγμή.\nΧαρακτηριστικά των σιροπίων που εκκρίνονται\nΚαταπολέμηση της νόσου στο παιδί, πολλοί γονείς ξεχνούν ότι η διέλευση της γραμμής μεταξύ των απαραίτητων και των επιθυμητών είναι πολύ απλή. Υπήρξε λανθασμένη άποψη ότι για να θεραπευτεί η οξεία αναπνευστική νόσος, η πρώτη προτεραιότητα είναι να ξεφορτωθεί ο βήχας. Ωστόσο, αυτό δεν συμβαίνει.\nΟ βήχας αποτελεί αποτελεσματικό φάρμακο για τον έλεγχο των παθογόνων παραγόντων. Με τη βοήθειά του, όλα τα επιβλαβή βακτήρια βγαίνουν από τους πνεύμονες, απελευθερώνοντας έτσι τους αεραγωγούς και επιταχύνοντας τη διαδικασία επούλωσης.\nΣυχνά έχετε ακούσει την έννοια του "παραγωγικού βήχα", και έτσι σημαίνει ότι με αυτό, τα πτύελα απομακρύνονται εύκολα από τον βλεννογόνο χωρίς δυσκολία. Και για να επιτευχθεί αυτό το αποτέλεσμα, οι αποχρεμπτικές χρησιμοποιούν σιρόπια. Με τη δράση τους, βοηθούν στη μείωση της συσσώρευσης βλέννας στους πνεύμονες και βοηθούν στην έξοδο από την αναπνευστική οδό με σωστό και ασφαλή τρόπο. Το πρώτο πρώτο σημάδι ότι επιλέχθηκαν σωστά τα μέσα για την τόνωση της απόπλυσης - η εμφάνιση ενός ελαφρού υγρού πτυέλου, το οποίο χωρίς επιπλοκές αποκλίνει σε επαρκή όγκο.\nΗ χρήση του αποχρεμπτικού σιροπιού για τα παιδιά αρχίζει όταν εμφανίζεται ιξώδες πτυέλων, που περιπλέκει την αναπνοή και συνοδεύεται από έντονο βήχα. Αυτά τα συμπτώματα είναι τυπικά για τις ακόλουθες ασθένειες:\nΣημαντικό να θυμάστε! Αν δεν βοηθήσει το σώμα στη διαδικασία της αφαίρεσης φλέγμα, η διαδικασία ανάκαμψης θα είναι μακρά και κανονική ζωή περιπλέκεται από το βάρος των βαριά αναπνοή και το στήθος βήχα.\nΑξίζει να σημειωθεί ότι η επιλογή ενός αποτελεσματικού φαρμάκου για το βήχα είναι απαραίτητη μόνο με τη βοήθεια ενός αρμόδιου γιατρού, αλλά κανείς δεν αρνείται την ευκαιρία να αποκτήσει ανεξάρτητες γνώσεις.\nΣε αντίθεση με έναν ενήλικα, ένα παιδί είναι πιο επιρρεπές στις βλαβερές συνέπειες των ναρκωτικών, οπότε επιλέγοντας ένα αποτελεσματικό εργαλείο, πρέπει να μελετήσετε προσεκτικά τόσο τα πλεονεκτήματα όσο και τα πλην. Μετά από όλα, τι είναι καλό για έναν ενήλικα, ένα μωρό μπορεί να είναι κακό. Μερικοί γιατροί κρύβονται στο φάρμακο του βήχα χωρίς φαρμακευτική αγωγή. Εάν όμως δεν υπάρχει τέτοια δυνατότητα, είναι απαραίτητο να αποφασιστεί ποια χρήση σιροπιών είναι αποδεκτή και ποιες δεν πρέπει να χρησιμοποιηθούν.\nΌλα τα αποχρεμπτικά σιρόπια χωρίζονται σε δύο τύπους:\nΤύπος Reflex - έχουν ερεθιστικό αποτέλεσμα στην βλεννογόνο μεμβράνη του στομάχου, η οποία επιταχύνει τη διαδικασία παραγωγής βλέννας στους αεραγωγούς. Επιπλέον, η περισταλτικότητα στους βρόγχους βελτιώνεται, διεγείροντας την έκκριση των πτυέλων από μικρά βρογχιόλια σε μεγάλα βρογχιόλια και έπειτα στην τραχεία. Ως αποτέλεσμα, έχουμε ένα παραγωγικό υγρό βήχα, που καθαρίζει αποτελεσματικά τους βρόγχους από τη στάσιμη βλέννα. Τέτοιες αντανακλαστικές ιδιότητες είναι κυρίως σιρόπια φυτικής προέλευσης.\nΆμεση απορροφητική φύση - είναι συχνά συνθετικά και συνδυασμένα σιρόπια. Μετά την πλήρη διαδικασία επούλωσης αναρρόφησης της πιο ουσιών expectorants σιρόπια στην εντερική οδό, βρογχικό βλεννογόνο είναι ερεθισμένο, η οποία προκαλεί μια αύξηση στο υγρό πτύελα έκκριση, διεγείροντας ταχεία κάθαρση της.\nΔώστε προσοχή! Το κύριο χαρακτηριστικό των παιδικών σιροπιών βήχα είναι η ευκολία χρήσης και οι ευχάριστες γεύσεις που δεν αποκρούουν το παιδί.\nΌταν επιλέγετε ένα αποχρεμπτικό σιρόπι φυτικής προέλευσης, δώστε προσοχή στις ευεργετικές και αρνητικές συνέπειες, επειδή δεν μπορεί να βρεθεί σε κάθε περίπτωσή σας κάθε βότανο.\nΌπως δείχνει η πρακτική τα σιρόπια λαχανικών - ένας φθηνός τρόπος για αποτελεσματική θεραπεία του βήχα. Έχουν χαρακτηριστικά υψηλής ποιότητας με ελάχιστο αρνητικό αντίκτυπο. Είναι ιδιαίτερα καλό να χρησιμοποιούμε διάφορα είδη σιροπιών με συστατικό ενός συστατικού, αν υπάρχει δυσανεξία σε οποιοδήποτε συνθετικό συστατικό άλλων φαρμάκων.\nΣημαντικό! Η χρήση του φυτικού σιροπιού επιτρέπεται μόνο εάν δεν υπάρχει αλλεργία στα συστατικά του φαρμάκου. Για τη δοκιμή, μπορείτε να δώσετε μισή δόση και να εξετάσετε την αντίδραση του σώματος του παιδιού. Αν δεν εντοπιστούν μη φυσικά συμπτώματα, μπορείτε να εφαρμόσετε το φάρμακο σύμφωνα με τις οδηγίες.\nΥπάρχει ψευδής γνώμη μεταξύ των γονέων ότι τα συνθετικά φάρμακα είναι χειρότερα από τα σιρόπια της φυσικής σύνθεσης. Ωστόσο, αυτό δεν συμβαίνει. Πολλά συνθετικά ναρκωτικά, αν και έχουν αντενδείξεις, αλλά επιτρέπουν επίσης τη θεραπεία νεογνών, τα οποία δεν παρουσιάζονται σε όλους με φυτικά σκευάσματα, λόγω πιθανής αλλεργικής αντίδρασης.\nΑξίζει να προσέξουμε! Οποιοδήποτε συνθετικό φάρμακο απαιτεί σημαντική κατανάλωση υγρού, αυτό θα ενισχύσει το θεραπευτικό αποτέλεσμα και τα πτύελα θα αναχωρήσουν γρήγορα.\nΕάν δεν αντιμετωπίσει με αναπηρία που λαμβάνεται φυτικό σιρόπι και χρειάζονται επιπλέον στοιχείο που ενεργεί επίδραση ενισχυτή αποχρεμπτικό, ένα συνδυασμό των φαρμάκων που επιλέγονται, τα οποία συνδέονται με τις χρήσιμες ιδιότητες των συστατικών φυτικής προέλευσης και των πρόσθετων συνθετικών ανοσοενισχυτικών.\nΤα συνδυασμένα σιρόπια είναι ένας καλός τρόπος, χρησιμοποιώντας το φυτικό συστατικό για να αντιμετωπίσετε γρήγορα με βήχα, επιταχύνοντας τη διαδικασία της βλεννογόνου συσσώρευσης των βρόγχων.\nΟι γονείς θα πρέπει να κατανοούν όλη την ευθύνη επιλέγοντας ανεξάρτητα αποσιδήρωσης σιρόπια χωρίς πρώτα να συμβουλευτούν έναν παιδίατρο. Μόνο ο γιατρός μπορεί να καθορίσει σωστά τα χαρακτηριστικά της τρέχουσας νόσου, και σύμφωνα με τις ενδείξεις καθορίζουν την αποτελεσματική θεραπεία.\nΓια να προστατεύσετε το μωρό σας από τις ακούσιες συνέπειες των αχρεωστήτως συνταγογράφηση θα πρέπει να συμβουλευτείτε ένα γιατρό που εμπιστεύεστε ή γνωρίζουν μια επαγγελματική γνώμη από λίγες εμπειρογνώμονες στον τομέα του.\nΤο σωστά επιλεγμένο σιρόπι θα διεγείρει την υγροποίηση των πτυέλων και θα βοηθήσει το παιδί να το βάλει πιο εύκολα. Έτσι, όλα τα βακτήρια και τα παθογόνα από τους βρόγχους θα εξαλειφθούν πολύ γρηγορότερα.\nΑντιμέτωποι με το κρυολόγημα, οι γονείς επιθυμούν να ανακάμψουν γρήγορα το παιδί τους. Επιλέγοντας την πορεία της θεραπείας με σιρόπια, βοηθάμε το σώμα να σβήσει το επίκεντρο της νόσου και σύντομα να ανακάμψει. Ωστόσο, υπάρχουν ορισμένα μέτρα που επηρεάζουν ευνοϊκά την ευημερία του άρρωστου παιδιού και αποτελούν εξαιρετικό κίνητρο για τη βελτίωση της αποτελεσματικότητας των φαρμάκων που χρησιμοποιούνται.\nΑς δώσουμε έμπειρους και νέους γονείς μερικές σημαντικές συμβουλές που θα βοηθήσουν ένα παιδί να ξεφορτωθεί έναν βήχα:\nΟ σημαντικότερος παράγοντας για την υγροποίηση και την απέκκριση των συσσωρευμένων πτυέλων παραμένει άφθονο ποτό. Είναι απαραίτητο να παρέχετε στο μωρό ένα σταθερό ζεστό ρόφημα, κατά προτίμηση με την προσθήκη φυσικών αντισηπτικών συστατικών: χαμομήλι ή μέλι. Σε σχέση με τα φάρμακα, αυτός είναι ένας πολύ αποτελεσματικός τρόπος για να ενισχυθεί η επίδραση του φαρμάκου.\nΟ επόμενος παράγοντας είναι ο καθαρός αέρας. Για την ομαλοποίηση της μεταφοράς θερμότητας και του κορεσμού οξυγόνου του σώματος, ο ψυχρός αέρας είναι σημαντικός, χάρη στον οποίο οι πνεύμονες λαμβάνουν περισσότερο οξυγόνο. Εάν ένα παιδί θα είναι συνεχώς σε ένα αποπνικτικό δωμάτιο, και αναπνέουν αέρα που είναι ήδη γεμάτο με οδυνηρές μικροοργανισμούς, η διαδικασία επούλωσης θα καθυστερήσει απελπιστικά. Φροντίστε για τον αερισμό του δωματίου του μωρού, τον ύγρανση του αέρα και τη δυνατότητα περπατήματος στο δρόμο. Ακόμα και αν το μωρό είναι άρρωστο, δεν είναι απαραίτητο να τον στερήσει από την ευκαιρία να περπατήσει, ειδικά εάν το θέλει και δεν παρουσιάζει συμπτώματα πλήρους πτώσης της δύναμης του.\nΈνα άτομο, όταν είναι άρρωστο, αρνείται τροφή. Και το κάνει σωστά. Προκειμένου να καταπολεμηθεί η ασθένεια, ο οργανισμός πρέπει να δαπανήσει μια σημαντική ποσότητα ενέργειας. Λαμβάνοντας μεγάλες ποσότητες φαγητού, περιπλέκεστε σκόπιμα τη διαδικασία ανάκτησης. Τα παιδιά που πάσχουν από βρογχικό ασφυκτικό βήχα πρέπει να μειώσουν τη μερίδα του φαγητού που τρώνε, αφήνοντας έτσι τη δύναμη για την καταπολέμηση της λοίμωξης. Το θετικό αποτέλεσμα θα είναι η λήψη κουάκερου γάλακτος, πολτοποιημένων πατατών, ραπανάκια, σταφυλιών. Πίνετε χυμό σταφυλιών με μέλι, θα ανακουφίσετε τον βήχα.\nΩς συμπέρασμα, θα ήθελα να σημειώσω ότι κάθε κρύο χρειάζεται σωστή θεραπεία, ο βήχας δεν αποτελεί εξαίρεση. Μην προσπαθήσετε να θεραπεύσει τα ψίχουλα από μόνα τους, είναι καλύτερα να πάρετε τις συμβουλές επωφεληθούν από ένα ειδικό ιατρό ο οποίος επιλέξετε σωστά αποχρεμπτικό σιρόπι, για να παρέχει την απαραίτητη επιπτώσεις.\nΑπό εσάς απαιτείται μόνο η παροχή της εφικτής βοήθειας: να αερίζεται ένα δωμάτιο, να προσπαθεί να υγραίνει τον αέρα με αυτοσχέδια ή εξειδικευμένα μέσα, να παρέχει στο παιδί ένα συνεχές ποτό και επίσης να τηρεί τους κανόνες ενός τροφίμου. Θα είναι σημαντικό να παρέχετε στο παιδί τη βιταμίνη C, η οποία περιέχεται στα εσπεριδοειδή.


5 σκέψεις που κάναμε ακούγοντας το Harry's House στο repeat από τη μέρα που κυκλοφόρησε - TFC Magazine\n5 σκέψεις που κάναμε ακούγοντας το Harry’s House στο repeat από τη μέρα που κυκλοφόρησε\nMay 23, 2022 May 25, 2022 by TFC Magazine\nΠριν πούμε το οτιδήποτε, να ξεκαθαρίσουμε πως πιστεύουμε ακράδαντα ότι το 2022 είναι η χρονιά του Harry Styles. O καινούριος δίσκος, οι δύο νέες ταινίες του που πρόκειται να κυκλοφορήσουν μέχρι το τέλος της χρονιάς, αλλά και η παγκόσμια περιοδεία του είναι μόλις μερικές αποδείξεις γι’αυτό. Τρία χρόνια μετά το Fine Line, o Harry Styles επέλεξε να μοιραστεί μαζί μας έναν δίσκο αρκετά διαφορετικό. To Harry’s House ήρθε σαν μία μεγάλη ανάσα ανακούφισης, παρά τα όσα περάσαμε τα τελευταία χρόνια, κι αυτό το γνωρίζει και ο ίδιος πολύ καλά. Για εκείνον αποτέλεσε μία μεγάλη διαδικασία ενδοσκόπησης, για εμάς μια αφορμή να έχουμε έναν ολόκληρο δίσκο στο repeat για αρκετές ημέρες.\nΕίναι το άλμπουμ που θα συνοδεύει όλες τις μεγάλες μας στιγμές από εδώ και πέρα\nΤο μεγαλύτερο μέρος του δίσκου αποτελείται από feel-good κομμάτια σε ’80s ρυθμό που σε κάνουν να θες να χορέψεις μέχρι το επόμενο πρωί. Αναπόφευκτα, αυτά είναι και τα τραγούδια που θα επιλέγουμε από εδώ και στο εξής για τα μεγάλα ή τα μικρά πάρτι της ζωής μας.\nΠρόκειται για έναν δίσκο-ωδή στα απλά, καθημερινά πράγματα που απαρτίζουν τη ζωή\nΟ Harry Styles τραγουδά για pancakes, βόλτες με το αυτοκίνητο, τηγανητά αυγά, καλό κρασί και το γρήγορο ίντερνετ. Ουσιαστικά, τραγουδά για τις μικρές μας στιγμές που κάνουν την καθημερινότητά μας πολύ καλύτερη, χωρίς καν να το καταλαβαίνουμε. Τους αξίζει σίγουρα όμως ένας καλός στίχος κι ένα καλό τραγούδι.\nΚλείνει το μάτι στα μικρά και μεγάλα heartbreaks της ζωής – κυρίως στα μεγάλα\nΟ έρωτας μοιάζει να είναι -μεταξύ άλλων- η κινητήριος δύναμη του Harry’s House. Αυτό που φαίνεται να απασχολεί περισσότερο τον καλλιτέχνη είναι η ευαλωτότητα με την οποία προσεγγίζουμε τον έρωτα στη ζωή. Και για αυτήν ακριβώς την ευαλωτότητα μιλά σε τραγούδια όπως το Love of My Life ή το As It Was.\n“Το σπίτι δεν έχει να κάνει με κάποιο γεωγραφικό μέρος”\nΗ έννοια του “σπιτιού” αποτελεί τη βασική ιδέα γύρω από την οποία ξετυλίγεται αυτός ο δίσκος. Μέχρι το τέλος των 13 τραγουδιών, ο Harry μάς έχει πείσει πως το σπίτι δεν έχει να κάνει με τη γεωγραφική του τοποθεσία. Αντίθετα, το σπίτι είναι κάτι που βρίσκουμε μέσα σε μικρές στιγμές, μέσα σε άλλους ανθρώπους και κυρίως μέσα μας, μετά από αρκετή προσπάθεια. Άλλωστε, όπως λέμε εδώ και χρόνια: home is where the heart is.\n13 κομμάτια = 13 αγκαλιές για όλ@ εκεί έξω\nΚάθε τραγούδι μοιάζει να εκπροσωπεί κι ένα διαφορετικό είδος τραύματος που μπορεί να αντιμετωπίζει ένας άνθρωπος εκεί έξω. Η Matilda γράφτηκε για τα άτομα που πληγώθηκαν πολύ από την οικογένειά τους, που δεν έμαθαν να αγαπούν τον εαυτό τους. To Litte Freak μιλά στα άτομα που άφησαν μία σχέση να γλιστρήσει μέσα από τη ζωή τους, που μετανιώνουν για πολλά από όσα έχουν κάνει. Σε όλες αυτές τις περιπτώσεις, ο Harry και η μουσική του είναι εκεί για να μας διαβεβαιώσουν πως είναι ΟΚ, δίνοντας μας μία μεγάλη, “μουσική” αγκαλιά.\nΦωτογραφία κειμένου: Hanna Moon\n1 294 Views Comment May 23, 2022 May 25, 2022 by TFC Magazine\n3 εναλλακτικές συνταγές για σπιτική λεμονάδα ώστε να διαλέξεις την αγαπημένη σου\n5 αγαπημένα girl bands που αξίζει να προσθέσεις στις playlist σου\nΤο πρώτο “φαρμακείο ποίησης” μάς συστήνει στις ευεργετικές ιδιότητες των στίχων\n7 λόγοι που μας κάνουν να ανυπομονούμε για το ‘The Matrix Resurrections’\nTo Athens Music Week επιστρέφει τον Ιούνιο με 25 showcases, 80 ομιλητές και εκδηλώσεις σε 3 venues


ΕΦΗΜΕΡΙΔΑ Φύλλο 480 - 10 Οκτωβρίου 2013\nΚέντρο Νεότητας «Γ. Παρασίδης» του Δήμου Δράμας\n25 χρόνια μετά, το όνειρο παραμένει ζωντανό!\nΤο βράδυ της περασμένης Παρασκευής στήθηκε μια μεγάλη γιορτή στο Κέντρο Νεότητας του Δήμου Δράμας. Λόγος της μεγάλης αυτής αγκαλιάς ανθρώπων, στάθηκε η συμπλήρωση των 25 χρόνων λειτουργίας του Κέντρου Νεότητας «Γεώργιος Παρασίδης» στην πόλη της Δράμας.\nΓια άλλη μια φορά, άνοιξαν διάπλατα οι πόρτες του πλέον φιλόξενου χώρου της πόλης, σε παλιούς και νέους φίλους, για να γιορτάσουν όλοι μαζί, τους κόπους εικοσιπέντε χρόνων. Για να γιορτάσουν μαζί τους σπόρους που δειλά- δειλά έσπειραν, αρχικά μια χούφτα ανθρώπων, και στη συνέχεια μια μεγαλύτερη ομάδα για να φτάσουν στο σήμερα, που εκατοντάδες Δραμινοί βρίσκουν έναν φιλόξενο χώρο, για να δημιουργήσουν. Ο σπόρος, όχι μόνο φύτρωσε, όχι μόνο θέριεψε, όχι μόνο έδωσε καρπούς, αλλά έγινε σύμβολο, έγινε ελπίδα, έγινε χαρά, δημιουργία, τρόπος ζωής.\nΌπως ανέφερε και στον χαιρετισμό της η υπεύθυνη του Κέντρου κ. Δέσποινα Παρασίδου, «το Κέντρο Νεότητας είναι κάτι παραπάνω από μια υπηρεσία. Είναι μια ψυχή που συστήθηκε από πολλές μικρότερες ψυχές και έγινε μια ύπαρξη. Ψυχές που έχουν ανάγκη από επικοινωνία, από μια καλημέρα, από έναν καφέ, από μια δημιουργία. Αυτό είναι το Κέντρο Νεότητας, ένας ζωντανός οργανισμός που έχει καρδιά που χτυπά, που έχει πνευμόνια που ανασαίνουν. Μα πάνω απ’ όλα, δίνει οξυγόνο σ’ όσους έχουν ανάγκη να το ρουφήξουν!»\nΣτην εκδήλωση παραβρέθηκαν ο δήμαρχος της πόλης κ. Κυριάκος Χαρακίδης και ο αντιδήμαρχος κ. Μ. Μλεκάνης. Λαμβάνοντας τον λόγο ο κ. δήμαρχος δήλωσε ότι είναι ένας από τους νέους φίλους του Κέντρου Νεότητας, ότι είναι ενθουσιασμένος από το έργο που παράγει, ενώ δεν παρέλειψε να τονίσει ότι είναι ανοιχτός σε οποιαδήποτε συζήτηση αφορά το μέλλον του Κέντρου Νεότητας. Παράλληλα, ανακοίνωσε ότι στη νέα προγραμματική περίοδο, θα εντάξει την αναπαλαίωση του κτιρίου της παλαιάς ασφάλειας, που σήμερα ανήκει στο Δήμο της Δράμας, όπου και θα στεγαστεί το Κέντρο Νεότητας, πλέον του υπάρχοντος χώρου, ο οποίος και έχει συναισθηματική αξία για το Κέντρο, ωστόσο, πλέον είναι πολύ μικρός για να στεγάσει όλες τις δράσεις του.\nΤη φλόγα του Κέντρου Νεότητας πρέπει όχι μόνο να τη διατηρήσουμε, αλλά και να την μεταλαμπαδεύσουμε στις επόμενες γενιές» ανέφερε χαρακτηριστικά ο κ. Χαρακίδης. Αναφερόμενος δε στη συλλογική δουλειά που γίνεται στο Κέντρο Νεότητας επισήμανε ότι, «Όλοι μαζί είναι ένας, κι αυτό πρέπει να γίνει μάθημα σε όλους μας. Γιατί στη Δράμα, αν δουλεύαμε όλοι μαζί ως ένας, θα μπορούσαμε να κάνουμε πολύ περισσότερα πράγματα».\nΑπό την πλευρά της η κ. Παρασίδου ευχαρίστησε θερμά το δήμαρχο, που μέσα σ’ αυτούς τους δύσκολους καιρούς που περνάμε, με τα δύσκολα εμπόδια που αντιμετωπίζουμε προσπάθησε και έδωσε τη δυνατότητα σε όλους τους φίλους του Κέντρου Νεότητας, για άλλη μια φορά τουλάχιστον να βρίσκονται και να είναι όλοι μαζί κάτω από τη στέγη του. Έκλεισε δε την αναφορά της με την ευχή το Κέντρο Νεότητας να ζει και να παράγει πολιτισμό για πολλά-πάρα πολλά ακόμη χρόνια!\nΤην πραγματική εικόνα του Κέντρου Νεότητας με ιδιαίτερα γλαφυρό και συναισθηματικό τρόπο έδωσε ένας από τους παλιούς φίλους του Κέντρου Νεότητας, αλλά και σημερινός φίλος και στυλοβάτης του, ο χαρισματικός δημιουργός Κώστας Κουγιουμτζής. Έκανε τη δική του κατάθεση ψυχής, με το δικό τους μεστό και περιγραφικό τρόπο.\n«Ο χειμώνας στη μικρή Δράμα ήταν αβάστακτος. Ερημιά παντού, Μόλις ο ήλιος αναπαυόταν από το δύσκολο αγώνα να χαρίσει φως και χρώμα στον κόσμο, κάπου στα τέλη του ’80. Ανήσυχη καρδιά, θέλησε να καλέσει σε μια συντροφιά όσους αγαπούσαν την έξοδο από το ιδιωτικό. Όσους δεν έχαναν την ώρα τους ασχολούμενοι με την περιουσία. Όσους αγαπούσαν το μοίρασμα. Όσους δεν φοβόταν να απλώσουν το χέρι στον άλλο. Ένα φιλικό «Καλώς όρισες»\nΜικρή αγκαλιά που θέριεψε από την ανάγκη των ανθρώπων για παρηγοριά. Θέριεψε από την ανάγκη να φανερώσει ο καθένας το αληθινό πρόσωπο της ανθρώπινης ύπαρξης. Έστω και λίγο… Εκείνο το πρόσωπο, που είναι πλασμένο στα πρότυπα του δημιουργού του. Ως κοινωνία προσώπων που ευνοούνται αγαπητικά μεταξύ τους, ως ένα. Χωρίς το καθένα να χάνει τη μοναδικότητα του. Έχει ανάγκη ο άνθρωπος να θυμάται, που και που, το μοναδικό μονοπάτι που μπορεί να τον οδηγήσει στην ειρήνη, στο αύριο. Ένας ονειροπόλος, ένας Δον Κιχώτης, εκεί στα τέλη του ’80, όρμησε στους ανεμόμυλους κι ας ήξερε πως είχε γέρικο άλογο. Μα αλήθεια; Ποιό το κακό να ονειρεύεσαι; Τί πειράζει να βλέπεις παντού μια Δουλτσινέα;\nΑπό μια τρέλα, το φιλικό «Καλώς όρισες» έγινε πραγματικότητα και για 25 χρόνια κάνει πρόταση ζωής στη μικρή Δράμα, η οποία απέκτησε ένα στέκι. Ένα στέκι που ανοίγει τις πόρτες του και μοσχοβολά ο καφές, που ποτέ δεν τον πίνεις μόνος σου. Ένα στέκι που έδωσε την ευκαιρία για δημιουργία, για έκφραση, για πάθη και για λάθη. Γιατί κι αυτά χρειάζονται… Χρώματα, καμβάδες, λάσπη, γυαλί, φως, μουσική. Ένας τόπος είναι όλα! Μα πάνω απ’ όλα, ήταν ο λόγος…. Ένα φιλικό «Καλώς όρισες»!!!»


Urban Tulip: April 2009\nΛοιπόν, όπως έχουν κάνει χιλιάδες Κύπριοι, πήγα και γω Μάλτα την περασμένη βδομάδα. Ήταν εκείνη η απίστευτη προσφορά όπου με 220 ευρώ πετάς με Emirates και μένεις σε χλιδάτο ξενοδοχείο, στην περίπτωσή μας το Le Meridien στο St. Julians.\nΑφού διάβασα τα βασικά, πήρα ένα οδηγό, αγόρασα ένα μεγάλο κόκκινο σακίδιο και επιβιβάστηκα στο αεροπλάνο. Από το οποίο δεν ήθελα να κατέβω αφού το enterntainement system της Emirates είναι καταπληκτικό. Εκατοντάδες ταινίες, σειρές, παιχνίδια. Εγώ από τη χαρά μου είδα 10 λεπτά από 20 περίπου ταινίες. Τελικά κατέληξα να βλέπω Dexter.\nΝα μην στα πολυλογώ, φτάνουμε Μάλτα και ενοικιάζουμε αυτοκίνητο από το αεροδρόμιο. Μέγα λάθος. Ποτέ μα ποτέ μη το κάνεις. Γιατί σε αυτό το μικρό νησί δεν υπάρχουν πουθενά κατατοπιστικές πινακίδες. Π.χ. φτάνεις σε έναν κόμβο και ενώ σε μια κανονική χώρα σου λέει που θα πας αριστερά, που ευθεία και που δεξιά εδώ δεν είχε τίποτα. Απλά το έπαιζες κυριολεκτικά κορώνα-γράμματα. Έτσι για μια απόσταση 5 χλμ κάναμε περίπου 2 ώρες. Από τη δεύτερη μέρα δεν ήταν καν αστείο. Κατασκοτωθήκαμε μεταξύ μας και τα νεύρα του οδηγού γίνανε σμπαράλια.\nΤο βράδι κάναμε απόπειρα να πάμε για φαγητό στην Βαλέτα. Το βράδι ήταν γοητευτική, μου θύμιζε κάτι μεταξύ παλιάς Λευκωσίας και Ρώμης. Μπήκαμε σε ένα μικρό υπόγειο εστιατόριο και φαγαμε ωραία θαλασσινά.\nΑπό την άλλη, το St. Julians είναι μια μικρή παραθαλάσσια πόλη. Έχει 3-4 ακριβά ξενοδοχεία, ένα καζίνο - στο οποίο ούτε που πάτησα- , μερικά εστιατόρια που προτείνουν οι οδηγοί και 3 κόλπίσκους. Αυτά. Α, και ένα εστιατόριο ελληνικό με την ονομασία "bouzouki" το οποίο φρόντισαν κάτι άλλοι Κύπριοι να μας υποδείξουν αφού σύμφωνα με αυτούς "η Μάλτα είναι μόνο πέτρες". Βέβαια, όταν έχεις συνηθίσει στους ουρανοξύστες της Λευκωσίας και στην high-tech Λεμεσό...\nΤη δεύτερη μέρα, ξυπνήσαμε έτοιμοι να ανακαλύψουμε το νησί.\nΜε υπέρμετρη αισιοδοξία πήραμε το αυτοκίνητο και υπολογίσαμε πως θα φτάναμε στην "Σιωπηλή Πόλη", τη Mdina σε μισή ώρα. Κάναμε μια.\nΑλλά φτάσαμε και παρκάραμε και μπροστά στην είσοδο.\nΤι όμορφη πόλη! Αφού ξεσηκώσαμε το κατάστημα με\nτα παραδοσιακά γυαλικα μπιχλιμπίδια (πήρα μια πολύχρωμη μικρή καρδία - έχω καταντήσει ρομαντική), περπατήσαμε στα δρομάκια. Τι καθαρά! Τι όμορφα! Ωραία μπαρόκ κτίρια, περιποιημένη πέτρα, τι να σου πω. Όνειρο.\nΑφού περπατήσαμε σχεδόν πάντού, χωρίς να χαθούμε, αποφασίσαμε να επισκεφθούμε το Blue Grotto κάτι όμορφες σπηλιές μου που παίρνεις καραβάκι και μπαίνεις μέσα. Καταφέραμε να φτάσουμε εκεί αφού ρωτήσαμε 1-2 αστυνομικούς, 2-3 ντόπιους (συμπ. ενός όμορφου Μαλτέζου) και μια γριά που καθόταν σε μια πλατεία. Ευτυχώς που ήταν και η γιαγιούλα αλλιώς ακόμα θα πηγαίναμε.\nΔυστυχώς δεν πήραμε βαρκούλα γιατί φύσαγε και ο καιρός δεν ήταν πολύ καλός. Όμως το τοπίο ήταν πολύ όμορφο. Νερό σε διάφορες αποχρώσεις του μπλε, γύρω άγρια φύση και στο βάθος η θάλασσα έμπαινε μέσα στο βουνό και οδηγούσε στις σπηλιές.\nΕδώ ο κόσμος ψαρεύει αλλά εκείνη τη μέρα δεν υπήρχε κανένας.\nΜε αυτά και με αυτά αποφασίσαμε να παραμείνουμε στη θάλασσα αλλά να κινηθούμε πιο πάνω - είδες επιμονή και υπομονή;- σε μια άλλη περιοχή, που δεν θυμάμαι τώρα, για να φάμε φρέσκα θαλασσινά. Πήγαμε συστημένοι από ένα γνωστό στην Κύπρο. Μόνο ένας Κύπριος θα έβρισκε κάποιο στη Μάλτα και μετά με τη σειρά του θα έστελνε όλους τους δικούς τους. Ο κύριος Dennis που μας υποδέκτηκε με ένα τεράστιο χαμόγελο μας ετοίμασε δύο τεράστιες πιατέλες fruit de mer. Γαρίδες, μύδια, άλλα μικρά οστρακοειδή, καλαμάρια, χταπόδια, ότι θες. Ήπιαμε και ένα ωραίο λευκό μαλτέζικο κρασί - δεν είναι καθόλου κακά τα τοπικά κρασιά, έχουν ένα χαρακτήρα ιταλικό- και τελειώσαμε το γεύμα μας με ένα canolle που ήταν σαν φλογέρα γεμιστό με ρικότα. Ο κύριος Dennis αφού μας χρέωσε 30 ευρώ το άτομο ( σκέψου να μην πηγαίναμε συστημένοι), μας κέρασε και ένα λικέρ παπουτσόσυκο - δεν έχωιδέα πως το λένε στα ελληνικά.\nΤο βράδι παραμείναμε St. Julians, κανείς δεν άντεχε πια να χαθεί.\nΤην τελευταία μέρα, αποφασίσαμε να την βγάλουμε στη Βαλέτα.\nΓια να μπεις μέσα, υπάρχει μια μεγάλη πύλη, όπου περνάς μέσα από τα τείχη για να βρεθείς στην παλιά πόλη. Ο κύριος δρόμος θυμίζει κάτι από Λήδρας και Ερμού. Πεζόδρομος, καταστήματα και πολύς κόσμος να γυρίζει. Αυτός ο δρόμος είναι η Οδός Ανεξαρτησίας - στα μαλτέζικα ο δρόμος ονομάζεται "triq".\nΤα πιο σημαντικά αξιοθέατα εκεί είναι ο Καθεδρικός του Αγίου Ιωάννη και το Παλάτι.\nΣτο πρώτο, έπαθα πραγματικά την πλάκα μου. Οι καθολικοί ναοί έχουν μια γοητεία, αλλά αυτό ήταν ένα θαύμα. Σκαλισμένα χρυσά ταβάνια, πατώματα με απεικονίσεις, οι τάφοι ιπποτών, χώροι αφιερωμένοι σε χώρες, εντυπωσιακό.\nΑν πας ποτέ, αξίζει να πάρεις εκείνο το ακουστικό και να ακούσεις τη ξενάγηση.\nΚαθώς η ώρα περνούσε και πεινάσαμε, αποφασίσαμε να μην φάμε άλλα ιταλικά - η μαλτέζικη κουζίνα έχει πολύ λίγα παραδοσιακά- και να μπούμε σε ένα "μαγειρείο". Πως είναι ο Ματθαίος στην παλιά Λευκωσία και ο Τέλης; Ε, κάπως έτσι. Οι άλλοι δοκίμασαν το μαλτέζικο κουνέλι, που ήταν σαν κοκκινιστό και γω επειδή δεν μπορώ να φάω τους παιδικούς μου ήρωες - βλ. Bugs Bunny-δοκίμασα φρέσκο ψάρι. Yummy.\nΤο απόγευμα τη βγάλαμε στο Παλάτι που ήταν λίγο πιο κάτω από τον καθεδρικό. Εκεί αν είσαι λάτρης των πανοπλίων και των όπλων, θα την καταβρείς. Σκέψου πως εντυπωσιάστηκα εγώ που ποσώς με ενδιαφέρουν.\nΗ μέρα στη Βαλέτα τελείωσε με ένα διπλό εσπρέσο και ένα honey ring, που έχει σχήμα κουλουριού και είναι γεμιστό με cake και γύρω έχει κίτρινο αμυγδαλωτό.\nΈτσι φτάσαμε αισίως στην τελευταία μέρα, όπου ξεκινήσαμε από το πρωί για να φτάσουμε στις 1 στο αεροδρόμιο - υπολογίσαμε 2-3 ώρες χάσιμο-. Εκεί μείναμε ακόμα 6, γιατί είχε καθυστέρηση η Emirates λόγω ομίχλης στο Dubai. Οπότε για τις επόμενες ώρες ξόδεψα όλα μου τα λεφτά σε περιοδικά, που τα διάβασα όλα, σε ένα βιβλίο, που διάβασα το μισό, σε αρώματα, σουβενίρ, κρασιά κτλ. Καταστροφή. Μου στοίχισε το αεροδρόμιο όσο ολόκληρο το ταξίδι στη Μάλτα.\nΣου συστήνω να πας στη Μάλτα, ειδικά αν πετύχεις αυτή την προσφορά. Σαν χώρα έχει μια ομορφιά, κάποια αξιοθέατα είναι εντυπωσιακά, από μπαρ και εστιατόρια δεν λέει πολλά και αν μείνεις πολλές μέρες αξίζει να πάρεις το καραβάκι και να πετακτείς μέχρι Σικελία. Next time.\nΥ.Γ1 Περισσότερες φωτό στο photoblog μου γιατί βιάζομαι να πάω για bossa nova night στο Hustle.\nY.Γ2 Ξεκίνησαν οι καφέδες στα Καλά Καθούμενα, μετά τη δουλειά και πολύ χαίρομαι. Ανταπόκριση σύντομα. Όχι που δεν θα το σχολίαζα.\nat 20:34 23 comments:\nΉρθα πίσω. Αφού αδειάσω βαλίτσα, συγυρίσω σπίτι, αγοράσω γάλα και corn flakes θα επανέλθω με φωτό. Και μετά θα πούμε τα νέα μας.\nΕπειδή βαρέθηκα να σκέφτομαι και επειδή ο καιρός έχει ανοίξει και η διάθεση είναι σε καλά επίπεδα, σου προτείνω πρώτον να ακούσεις το θεϊκό τραγούδι στο player με το οποίο έχω κολλήσει και το ακούω παντού. Μετά κάνε search στο Google και βρες τα εξής:\n- Susan Boyle Britain's Got Talent - θα πάθεις την πλάκα σου.\n- Stavros Flatly Britain's Got Talent - θα το διασκεδάσεις απίστευτα!\nΕτοιμάζομαι για μίνι ταξιδάκι, την Τρίτη. Θα σου δείξω φωτογραφίες σε καμιά βδομάδα.\nΣε φιλώ. Καλό Πάσχα και να περνάς πολύ πολύ όμορφα!\nΟκ παιδιά, δεν θα κλείσω το blog. Έλαβα μερικά email ( ξέρεις εσύ ποιος είσαι) και ήταν αρκετά να συνειδητοποιήσω πως από εκεί που δεν το περιμένεις, έρχεται μια ατάκα και σε κάνει να βλέπεις τη δεδομένη κατάσταση με διαφορετικό μάτι.\nΠου λες, οκ δεν είμαι και στα καλύτερά μου. Αυτό το έχεις ήδη καταλάβει. Η αυτοπεποίθησή μου είναι στα αρκετά κάτω της. Που να στα αναλύω, άσε. Μερικές φορές η πολλή ειλικρίνεια βλάπτει αυτόν που τα ακούει, όχι εκείνο που τα λέει. Εμένα δεν με νοιάζει.\nΑν και τελικά είναι λάθος. Σκέψου να λες σε κάποιο πως νιώθεις down. Μετά υποσυνείδητα θα σου συμπεριφέρεται σαν να μην πολυμετράς. Καλά μου τα έλεγε μια φορά μια φίλη, όταν προσπαθούσαμε να βγάλουμε άκρη με το απωθημένο Νο.1. "Everybody loves a winner". Δώσε βάση. Έχει δίκιο. Όταν νιώθεις cool και νικητής, το μεταδίδεις και στους άλλους και σου συμπεριφέρονται ανάλογα.\nΓι αυτό σου λέω. Εγώ με αυτή τη λογική θα έπρεπε να κλειδωθώ σπίτι, να χάσω εκείνα τα ρημαδοκιλά που θέλω, να κάνω τη power yoga μου και τελεία. Αλλά μετά θα νιώθω ότι όλοι ζουν τη ζωή τους και γω την έχω στο On hold. Αυτό το φοβάμαι περισσότερο από όλα. Στα 31 μου σκέφτομαι πόσο ηλίθια ήμουν στα 25 που δεν έκανα τα μεγάλα βήματα ή που στα 27 μου σκεφτόμουνα πως είμαι πολύ μεγάλη για να μετακομίσω Αθήνα. Το σκέφτομαι πολύ συχνά τον τελευταίο καιρό. Περισσότερο από ότι αντέχει ο οργανισμός μου είναι αλήθεια.\nΔεν ξέρω τι να κάνω για να ξεκολλήσω. Το ζώδιο μου το λέει ξεκάθαρα. Δεν είναι καιρός για μαγκιές. Όλοι οι ανάδρομοι πάνω μου.\nΌπου κοιτάξω, δεξιά-αριστερά, νιώθω πως γράφει παντού "ήττα".\nΘα σκάσω, τι άλλο να κάνω. And I will just flow.\nΥ.Γ1 Όταν ακούω το The Penalty των Beirut νιώθω ότι πονάει το μέσα μου. Δεν ξέρω γιατί.\nΥ.Γ2 Δεν είναι πολύ μαγικό να ανατρέπεις τη ζωή και τα δεδομένα σου γιατί βρήκες το λόγο να το κάνεις;\nat 16:44 24 comments:\nΞέρεις τι σημαίνει να σκέφτεσαι τη φράση "I am so bored I could die?" και να ταυτίζεσαι πλήρως; Αυτή η ρουτίνα με σκοτώνει. Δουλειά, χωρίς καμία πρόκληση. Να σχολνάς αργά το απόγευμα, να μην έχεις όρεξη να δεις τους φίλους σου γιατί οκ πόσα να πείτε πλέον; Δεν βαρίεσαι εσύ με τα ίδια 7-8 άτομα; Να λέτε τα ίδια πράματα; Μπορεί και όχι. Μπορεί τα πράματα να είναι όντως έτσι και εγώ απλά να τα ισοπεδώνω.\nTο βράδι, τηλέφωνα για έξω. Για κρασί, για μουσική, για φαγητό. Να μαζευτεί μια παρέα, να τα πεις με ένα φίλο ή μια φίλη που ενδεχομένως να περνάει την ίδια βαρεμένη φάση.\nΈχω κουραστεί να μην γίνονται τα πράματα όπως τα θέλω. Μια δουλειά που θα μου κάνει κάτι στον εγκέφαλο, μια καθημερινότητα με λίγο χρώμα, ένας έρωτας μεγάλος, ένας άνθρωπος που θα αλλάξει τη ζωή του για μένα, που θα κάνω και γω το ίδιο.\nΌχι...δεν γίνονται έτσι τα πράματα.\nΌχι, όχι. Εγώ πρέπει να κάτσω στο κωλόνησο, να είμαι η single φίλη ανάμεσα στους παντρεμένους φίλους μου και τα παιδιά τους, να ψάχνω με το κερί άλλους που να έχουμε μια παρόμοια αισθητική ώστε να σκοτώνουμε την ώρα μας μαζί. Και κάθε μέρα να λυπάμαι που περνάει και εγώ δεν γίνομαι καλύτερος άνθρωπος, δεν κάνω κάτι της προκοπής.\nΝαι αυτό είναι...δεν κάνω κάτι της προκοπής.\nΘα κάνω ένα διάλειμμα από το blog. Έχω καταντήσει γραφική με την γκρίνια.\nat 22:12 8 comments:


Πάμε λουκέτο !: Ντ. Χριστιανόπουλος: Να χέσω το Νόμπελ του Σεφέρη, τεμπέλης ο Ελύτης, μπάσταρδος ο Σολωμός!\nΤΟΝ ΨΑΧΝΟΥΝ ΣΕ... ΚΟΥΣ ΚΟΥΣ ΚΑΙ ΜΠΛΑ ΜΠΛΑ!\nΑ, τον Ντίνο Χριστιανόπουλο, να τον ψάξουμε σήμερα να τον βγάλουμε στο.. Κους Κους και στο Μπλα Μπλα! Τάχουμε πει, οι κουλτουριάρικες αντιθέσεις είναι σφοδρές και πρέπει να βρεθεί ένα κανάλι ( προτείνουμε την ΕΤ1, που το παίζει κουλτουριάτικο) να φιλοξενεί αυτές τις θυελλώδεις κόντρες.\nΌσα διαβάζετε στον τίτλο, ειπώθηκαν σε ... βραδιά ποίησης, στο «Gazarte», στο Γκάζι, ΄με καλεσµένο τον Ντίνο Χριστιανόπουλο και οικοδεσπότες τη Λίνα Νικολακοπούλου και το δηµοσιογράφο Άρη Σκιαδόπουλο, που είναι οι συντελεστές της σειράς «Ενας λόγος παραπάνω».\nΟ Χριστιανόπουλος, πάτησε... γκάζι στη συζήτηση με το κοινό: Πάντα μιλάει βέβαια έξω από τα δόντια, αλλά δεν το έχουν αντιληφθεί ακόμα στα κανάλια, που επιμένουν ακόμα στην...\n... Κούρτοβικ και την Τσόνογλου..\nΤο ρεπορτάζ της Χαράς Ποντίδα, στα ΝΕΑ, είναι απολαυστικό.\nΔιαβάζουμε, ότι για προθέρμανση τα έβαλε με τον ποιητή Καρούζο, που αρνήθηκε, όπως αυτός, σύνταξη από την Πολιτεία:\n«Ηθελα να πω ότι η περίπτωση Καρούζου ήταν προβληµατική. Κατ’ αρχήν δεν ήταν κορυφαίος ποιητής. Καλός ναι, κορυφαίος όχι. Και τη σύνταξη την αρνήθηκε λόγω επάρσεως, γιατί δεν του έδωσαν την ανώτατη που είχαν ήδη δώσει στη Ζωή Καρέλλη. Αν ήταν αντράκι, ας την αρνιόταν από την αρχή».\nΜετά του έκανα ερώτηση ο Γ. Ψαριανός και αφορούσε την επικριτική άποψη που είχε καταθέσει σε συνέντευξή του, πριν από µια δεκαετία περίπου, για τον Σεφέρη. Είχε αναθεωρήσει;\nΤι να αναθεωρήσει; Η απάντηση:\n«Καθόλου», απάντησε. «Η αντίρρησή µου πηγάζει από κάποιες µικρές λεπτοµέρειες. Ο Σεφέρης αποδέχτηκε να αλλάξει τον τίτλο του ποιήµατος “Κύπρον ου µ’ εθέσπισεν” και να το κάνει “Ηµερολόγιο Καταστρώµατος Γ’” κι έτσι πήρε το Νοµπέλ. Ε, να χέσω τέτοιο Νοµπέλ».\nΕπόμενο... θύμα ο Ελύτης:\n" Ηταν τεµπέλης. Ηταν από πλούσια οικογένεια και ζούσε µια ζωή µε το χαρτζιλίκι της µαµάς του και των αδελφών του για να είναι απερίσπαστος και να γράφει ποίηση. Μα είναι δυνατόν, επειδή είσαι ποιητής, να τεµπελιάζεις και να τρέχεις µε τις πιτσιρίκες;».\nΣε.. γνωρίζω από την κόψη, μετά για τον Διονύσιο Σολωμό:\n«Αφού ήταν μπάσταρδος... Είναι\nαµάρτηµα να το πω; Πολλοί µε έβρισαν, άκουσα τα πάντα, αλλά έχω δίκιο. Οι µελετητές το έχουν πει κι εγώ απλά το υπογράµµισα. Αλλά είναι επιπόλαιοι οι Έλληνες, δεν εννοούν να διαβάσουν – αν διάβαζαν αυτά που έχω γράψει θα καταλάβαιναν. Αλλά θέλουν τα ινδάλµατά τους καθαρά».\nΚαλά, δεν έχουν τηλεφωνήσει ακόμα απο το ΚΟΥΣ ΚΟΥΣ και το ΜΠΛΑ ΜΠΛΑ στον φοβερό Ντίνο Χριστιανόπουλο;\nΤο νέο ποίημα της Κικής Δημουλά για τον Ηλία Ψινάκη


Αρχική Β.Κυνουρίας Αυστηρές οδηγίες προς υποψηφίους για χρήση προσωπικών δεδομένων πολιτών ενόψει εκλογών (έγγραφο)\nΕιδικότερα η Αρχή εξέδωσε, στη συνεδρίαση της 26/3, κείμενο κατευθυντήριων οδηγιών σχετικά με την επεξεργασία προσωπικών δεδομένων με σκοπό την πολιτική\nεπικοινωνία. Με το κείμενο αυτό επιχειρείται η επικαιροποίηση των ρυθμίσεων της Οδηγίας 1/2010, λαμβάνοντας υπόψη τις τροποποιήσεις στο άρθρο 11 του ν. 3471/2006, οι οποίες επήλθαν με το ν. 3917/2011, τις νέες τεχνολογικές εξελίξεις και κυρίως την ισχύ πλέον του Γενικού Κανονισμού Προστασίας Δεδομένων.\nΠροηγούμενο άρθρο3ος ΑΓΩΝΑΣ ΔΡΟΜΟΥ ΕΙΡΗΝΗΣ «ΓΡΗΓΟΡΗΣ ΛΑΜΠΡΑΚΗΣ» (21 χιλιομέτρων)\nΕπόμενο άρθροΣυνεχίζονται οι περιοδείες,του υπ. Περιφερειάρχη Πελοποννήσου Παναγιώτη Νίκα σε ολόκληρη την Πελοπόννησο.\n3/4:Πρόσκληση διαχειριστικών επιτροπών κληροδοτημάτων…


Μεγάλη εμφάνιση και νίκη επί του Νηρέα Χαλανδρίου!\nΜεγάλη νίκη του ΠΑΟΚ, ο οποίος επικράτησε του Νηρέα Χαλανδρίου με 5-12, στο πλαίσιο της 22ης αγωνιστικής της Α1 Υδατοσφαίρισης γυναικών.\nΚυρίαρχος ξεκίνησε το παιχνίδι ο Δικέφαλος, επιβάλλοντας τον ρυθμό του από το πρώτο κιόλας δευτερόλεπτο. Με ωραίο γκολ της Κάιζερ στην πρώτη επίθεση του αγώνα, ο ΠΑΟΚ άνοιξε το σκορ, με τις γηπεδούχες να ισοφαρίζουν άνετα σε 1-1. Στη συνέχεια με ένα γκολ της Φραγκιά και δύο της αρχηγού, Λασκαρίδου, ο ΠΑΟΚ έκλεισε το πρώτο οκτάλεπτο με το εμφατικό 1-4.\nΙσορροπημένη ήταν η εικόνα του παιχνιδιού στο δεύτερο οκτάλεπτο, με τις «ασπρόμαυρες» να κάνουν διαχείριση του προβαδίσματος. Ο Νηρέας μείωσε σε 2-4, ωστόσο η Λασκαρίδου με τρομερή λόμπα έκανε το 2-5, σκορ το οποίο ήταν και τελικό για το ημίχρονο.\nΣτην επανάληψη, οι παίκτριες του ΠΑΟΚ μπήκαν στο τρίτο οκτάλεπτο έχοντας ως στόχο να τελειώσουν την «δουλειά». Η Φραγκιά έκανε το 2-6, με την Κάιζερ να παίρνει την σκυτάλη, διαμορφώνοντας το 2-7. Στην συνέχεια δράση ανέλαβε η αρχηγός, με την Λασκαρίδου με δύο τέρματα να εκτοξεύει ακόμα περισσότερο την διαφορά, 2-9. Ο Νηρέας μείωσε προσωρινά, 3-9, ωστόσο η τελευταία κουβέντα ήταν «ασπρόμαυρη», με την Κάιζερ να κάνει το 3-10.\nΤο τέταρτο και τελευταίο οκτάλεπτο ήταν ουσιαστικά διαδικαστικού χαρακτήρα, καθώς η εμφάνιση των παικτριών του ΠΑΟΚ δεν άφηνε περιθώρια αντίδρασης. Η Λασκαρίδου έκανε το 3-11, με την γεννημένη το 2008, Αναστασία Μπίκου, να συστήνεται στο σκοράρισμα κάνοντας το 3-12. Η εικόνα του παιχνιδιού δεν άλλαξε, με τον Δικέφαλο να παίρνει μία τεράστια νίκη με 5-12.\nΈτσι, ο ΠΑΟΚ μπαίνει στην διαδικασία των πλέι-άουτ έχοντας το πλεονέκτημα της έδρας απέναντι στον σημερινό του αντίπαλο, τον οποίο χρειάζεται να κερδίσει δύο φορές. Η πρώτη αναμέτρηση είναι προγραμματισμένη για τις 5 Μαΐου, με το δεύτερο παιχνίδι να διεξάγεται στις 7 Μαΐου. Σε περίπτωση τρίτου παιχνιδιού, αυτό θα γίνει στις 9 Μαΐου.\nΠΑΟΚ (Πάνος Βέργος): Φορίδου, Γραικού, Ακιμπάγιεβα, Ασκερίδου, Ταυρίδου, Μπίκου 1, Λαμπρούση, Κάιζερ 3, Φραγκιά 2, Ντόνα, Λασκαρίδου 6, Μανίκα, Συκά, Παρσκευοπούλου.


Ημερολόγιο 2011: Φώκαια, Ο πρώτος ξεριζωμός.\nΙΑΝΟΥΑΡΙΟΣ – Φώκαια.\nΑν κοιτάξει κανείς από κοντά τις φωτογραφίες που παρουσιάζονται στο ημερολόγιο τούτο από τη Φώκαια της Μικράς Ασίας, μαγνητίζεται από το σπάνιο υλικό. «Ποιος είναι ο φωτογράφος;», η εύλογη ερώτηση. «Ο Felix Sartiaux, ο Γάλλος αρχαιολόγος που έκανε ανασκαφές στην περιοχή».\nΗ Φώκαια της Μικράς Ασίας, η Παλιά και η Νέα, κοντά η μία στην άλλη. Ελληνικός τόπος ως το 1922. Τα σπίτια θυμίζουν Αιγαίο. Άσπροι σοβάδες, κόκκινα βυζαντινά κεραμίδια, κωδωνοστάσια. Ευημερία πολίχνης με πλούσια ενδοχώρα και ανοιχτή θάλασσα.\nΤο ερώτημα…«Πού βρέθηκαν;». «Δημοπρατήθηκαν στο Παρίσι από τον οίκο Drouot, βρέθηκαν στα χέρια Τούρκου εμπόρου, στο Λονδίνο» και από αυτόν τις αγόρασε ο κ. Χάρης Γιακουμής, ιστορικός φωτογραφίας και Κύπριος στην καταγωγή. Ένας ιχνηλάτης της πρώιμης φωτογραφίας με έδρα το Παρίσι.\nΠρωτοείδαμε τη Φώκαια του Sartiaux σε διαφάνειες στο «Μουσείο Προσφυγικής Μνήμης 1922» το Φεβρουάριο του 2007, σε μία αίθουσα με χαμηλωμένα φώτα και τους νεκρούς της Φώκαιας να ζωντανεύουν στην οθόνη. Μέσα σε υποβλητική σιωπή. Ήταν το πρώτο ξεμύτισμα των φωτογραφιών στο σύγχρονο κόσμο.\nΗ φωτογραφική καταγραφή των γεγονότων στην Παλαιά Φώκαια της Μικράς Ασίας ανήκει πλέον και αυτή στην ιστορία της φωτογραφίας, ελληνικού ενδιαφέροντος. Στην Παλαιά Φώκαια έμεναν εκείνη την εποχή λίγο περισσότεροι από 6.000 Έλληνες, που ζούσαν από το εμπόριο, τη θάλασσα και τη γεωργία. Ήταν μία ανθηρή κοινότητα, όπως οι περισσότερες στη Μικρά Ασία αλλά στη διάρκεια του Α΄ Παγκόσμιου Πολέμου οι διεθνείς ισορροπίες άλλαξαν οριστικά. Οι Έλληνες της Φώκαιας εκδιώχθηκαν το “1914”, ξαναγύρισαν το “1919” με την εγκατάσταση της ελληνικής διοίκησης για να εγκαταλείψουν οριστικά τα πάτρια εδάφη το “1922 – 23”.\nΦΕΒΡΟΥΑΡΙΟΣ - Φελίξ Σαρτιώ.\nΟ Φελίξ Σαρτιώ (Felix Sartiaux, 1876-1944) Γάλλος μηχανικός και αρχαιολόγος, ήταν ο πρώτος που οργάνωσε αρχαιολογικές ανασκαφές στην αρχαία Φώκαια της Μικράς Ασίας το “1913”, “1914” και “1920”. Όταν ξέσπασε ο διωγμός της Φώκαιας στις 12 Ιουνίου “1914” (30 Μαΐου με το παλαιό ημερολόγιο) βρέθηκε εκεί για δεύτερη φορά και οι διωκόμενοι Φωκιανοί βρήκαν προστασία κοντά του, αφού ο επιφανής φιλέλληνας κατόρθωσε με την βοήθεια των συνεργατών του, να υψώσει τη σημαία της Γαλλικής Δημοκρατίας σε τέσσερα σπίτια και έτσι να σώσει μεγάλο μέρος του πληθυσμού από τη μανία των Τσετών. Το “1919” – “1920” επέστρεψε στη Φώκαια μαζί με τους Φωκιανούς πρόσφυγες, οι οποίοι εγκαταστάθηκαν ξανά στις πατρογονικές τους εστίες. Φωτογράφισε όλες τις στιγμές της χαράς και της θλίψης του τόπου, δημοσίευσε κείμενα και πολύ λίγες φωτογραφίες από όσα είχε δει και ζήσει ως μάρτυρας του διωγμού. Όλο του το έργο είναι αφιερωμένο στην τέχνη της Μικράς Ασίας, με επίκεντρο τη Φώκαια.\nΑυτή η άγνωστη πτυχή της ιστορίας του Ελληνικού Έθνους και ειδικότερα των Φωκιανών που η μοίρα τους έλαχε να έχουν υποστεί όχι έναν αλλά δύο διωγμούς, το “1914” και το “1922”, έρχεται να φωτιστεί με την πρόσφατη ανακάλυψη από τον ιστορικό φωτογραφίας κ. Χάρη Γιακουμή, πρώτα όλου του φωτογραφικού αρχείου του Σαρτιώ και ακολούθως του υπόλοιπου γραπτού του αρχείου. Μέσα στην προσωπική δερμάτινη βαλίτσα του, εκτός από το συμβολικό και ιδιαίτερα συγκινητικό πορτραίτο του εθνομάρτυρα Χρυσοστόμου Σμύρνης, βρέθηκαν όλα τα άρθρα και οι σημειώσεις του Σαρτιώ και των συνεργατών του για τα θλιβερά γεγονότα του “1914”. Μας φανερώνουν δε, τον πλέον σημαντικό μάρτυρα και πιστό φίλο του Ελληνισμού της Μικράς Ασίας που τόσο αγάπησε και υποστήριξε σε όλες τις δύσκολες στιγμές της ύπαρξής του.\nΜΑΡΤΙΟΣ - Οι ανασκαφές.\nΣτα 35 του χρόνια ο Φελίξ Σαρτιώ, απόφοιτος της Πολυτεχνικής σχολής είχε δείξει ότι ενδιαφερόταν για την αρχαιολογία δημοσιεύοντας τις ανακοινώσεις του για διάφορες θέσεις της Μ. Ασίας. Λίγο αργότερα, το Υπουργείο Δημόσιας εκπαίδευσης της Γαλλίας, του εμπιστεύθηκε δύο αποστολές. Η πρώτη ήταν να μελετήσει την αρχιτεκτονική και το γλυπτό διάκοσμο του αρχαϊκού ναού στην Άσσο και η δεύτερη να διερευνήσει τη θέση της Φώκαιας. Η Παλαιά Φώκαια τράβηξε το ενδιαφέρον της αποστολής, λόγω των δεσμών της με την λαμπρή της αποικία (τη Μασσαλία). Καμιά διερεύνηση δεν είχε επιχειρηθεί σε αυτή την τόσο σημαντική περιοχή. Η βασική αποστολή πραγματοποιήθηκε τον Οκτώβριο του 1913, ενώ η προσπάθεια του Ιουνίου του 1914 σταμάτησε απότομα με την απρόκλητη επίθεση εναντίον του ελληνικού πληθυσμού (πρώτος διωγμός). Τις έρευνές του στη Φώκαια τις γνωρίζουμε κατά βάση από δύο άρθρα δημοσιευμένα στον απολογισμό πεπραγμένων της Ακαδημίας Επιγραφών και Γραμμάτων (1914 και 1921) και από φυλλάδιο όπου αναδημοσιεύεται το κείμενο διάλεξής του.\nΈνα αυθεντικό φυλλάδιο του Φελίξ Σαρτιώ με τα πεπραγμένα του έτους 1921 εκτίθεται στο «Μουσείο Προσφυγικής Μνήμης 1922» της Σκάλας Λουτρών, χαρισμένο από την υπερήλικα σήμερα ανιψιά του, την κ. Ciepka μετά από μεσολάβηση και προτροπή του ιστορικού φωτογραφίας και φίλου του Συλλόγου Μικρασιατών της Σκάλας Λουτρών κ. Χάρη Γιακουμή.\nΑΠΡΙΛΙΟΣ - Τα κατάλοιπα του παρελθόντος.\n«Τα κατάλοιπα του παρελθόντος που βλέπεις πάνω στο έδαφος είναι τριών ειδών: μνημεία σκαλισμένα στο βράχο απροσδιόριστης εποχής, τμήματα μνημείων και θραύσματα ελληνικών και ρωμαϊκών αντικειμένων, κτίσματα και απομεινάρια του Μεσαίωνα. Σας μίλησα για ένα μεγάλο μεγαλιθικό μνημείο στον δρόμο από τη Σμύρνη στη Φώκαια που η κατασκευή του μπορεί να αποδοθεί στους Φρύγες. Στην ίδια την αρχαιολογική θέση της Φώκαιας υπάρχουν πολλές ομάδες μνημείων λαξευμένων στον βράχο. Στους πρόποδες του Προφήτη Ηλία έχει ανοιχτεί μεγάλος τάφος γνωστός στην περιοχή με το όνομα Λουτρός (στα τουρκικά Σευτάν Χαμάμ, λουτρό του διαβόλου), όπου μπαίνεις από θολωτή πύλη με καμάρα. Αποτελείται από δυο ορθογώνιους θαλάμους που τους χωρίζει άλλη θολωτή πόρτα ανοιγμένη στα τοιχώματα με αέτωμα από πάνω.\nΣτους βράχους των λόφων Χρυσοσπηλιώτισσα και Μύλοι του Μπακαθανάση βρίσκουμε σειρές λαξεύσεων, άλλες κλιμακωτές, άλλες σαν ορθογώνιες κόγχες όπου τοποθετούσαν μάλλον αναθηματικές εικόνες ή επικλήσεις για τις θεότητες του τόπου. Τέλος στο χείλος ενός φαραγγιού στα βόρεια της πόλης, υπάρχει ολόκληρη νεκρόπολη, που οι σκαφοειδείς της τάφοι σε διάφορες διαστάσεις, είναι σκαλισμένοι οριζόντια στο βράχο και έχουν αυλάκι όπου εφάρμοζε το σκέπασμα. Τα λείψανα αυτά μπορεί να ανήκουν στην Ελληνική εποχή ή να χρησιμοποιήθηκαν ξανά τότε. Κλίνω μάλλον να πιστεύω ότι ανάγονται σε πολύ παλιότερη εποχή και ότι ίσως τα έφτιαξε ο φρυγικός πληθυσμός που τόσα και τόσα λαξευμένα στον βράχο μνημεία του σώζονται ακόμη στη Μικρά Ασία».\n(Φελίξ Σαρτιώ Απρίλιος 1914).\nΜΑΙΟΣ - Ο πρώτος διωγμός.\nΟι δύο πληθυσμοί, ο ελληνικός και ο τουρκικός, έχοντας κατακτήσει την ισορροπία της συμβίωσης και αποκαταστήσει σχέσεις που ελαχιστοποιούσαν προβλήματα και διαφορές, έφτασαν σε φάση εξαιρετικά κρίσιμη το “1914” όπου δυστυχώς δεν μπόρεσαν, όπως ήταν φυσικό, να διαφυλάξουν την παραδοσιακή τους αμοιβαία εμπιστοσύνη και θέληση να παραμείνουν σύνοικοι όπως παλιά. Έτσι, μέσα στο κλίμα της εποχής που καθοριζόταν από την εθνικιστική πολιτική των Νεότουρκων και του Α΄ παγκοσμίου πολέμου, οι δεσμοί έσπασαν και η ρήξη οδήγησε για πρώτη φορά τον ελληνικό πληθυσμό στη φυγή και την εγκατάλειψη των περιουσιών του. Η έκταση αλλά και η ένταση των διωγμών, που παρατηρήθηκαν αυτή την περίοδο στα παράλια της Μικράς Ασίας και στην ευρύτερη περιφέρεια της Παλαιάς Φώκαιας, ήταν πρωτοφανείς. Μέχρι το τέλος του Ιουνίου του “1914”, ολόκληρος σχεδόν ο ελληνικός πληθυσμός είχε εγκαταλείψει την περιοχή. Από τα αρχεία του ελληνικού υπουργείου περιθάλψεως της εποχής εκείνης διαπιστώνεται ότι ο αριθμός των Ελλήνων από την περιφέρεια της Φώκαιας που έφτασε στην Ελλάδα, υπολογίζεται περί τις 18.000 και ως τόποι διαμονής τους αναφέρονται οι περιοχές της Μυτιλήνης με 6.000 Φωκιανούς, της Θεσσαλονίκης με 3.000, της Αθήνας και του Πειραιά με 1.600, της Εύβοιας με 150, του Ηρακλείου Κρήτης με 150, της Καβάλας, της Χίου, του Βόλου κ.α. Ειδικότερα στην περιοχή της Μυτιλήνης, για την καλύτερη περίθαλψη των προσφύγων, η πόλη χωρίστηκε σε δέκα τμήματα και ένα ήταν αποκλειστικά για τους Έλληνες από την περιφέρεια της Φώκαιας. Η λεηλασία της Φώκαιας και η εκδίωξη των Ελλήνων της Μικράς Ασίας τον Ιούνιο του “1914” είχε ήδη συντελεστεί. Ο Felix Sartiaux ήταν ο μοναδικός ξένος μάρτυρας των γεγονότων, αλλά οι φωτογραφίες του αυτές δεν είχαν ποτέ δημοσιευθεί μέχρι την πρόσφατη ανακάλυψή τους.\nΙΟΥΝΙΟΣ - Η καταστροφή.\nΗ καταστροφή από αυτόν το διωγμό είναι σχεδόν ολοκληρωτική. Ειδικά στην Νέα Φώκαια, των 7.500 περίπου κατοίκων εκ των οποίων οι 6.500 ήταν Έλληνες, λεηλατούνται και ερημώνονται τα πάντα τη νύχτα της 11ης προς την 12η Ιουνίου του “1914”. Μέσα στα σπίτια βασιλεύει πλέον απερίγραπτη αταξία. Έπιπλα, συρτάρια, μπαούλα κείτονται καταγής, σπασμένα και ξεκοιλιασμένα. Οι Τσέτες, (άτακτος τούρκικος στρατός) αρπάζουν βιαστικά ότι πολύτιμο βρίσκουν και μπορούν να το μεταφέρουν εύκολα. Οι πόρτες και τα παραθυρόφυλλα, που είχαν φροντίσει να τα κλείσουν οι ιδιοκτήτες τους, έχουν πλέον παραβιαστεί και καπνός βγαίνει από πολλές συνοικίες από τις φωτιές που έχουν μπει.\nΌπως μας αφηγείται ο Φελίξ Σαρτιώ «Ουρλιαχτά ακούγονται, αλαλιασμένοι άνθρωποι φεύγουν τρέχοντας με τα ρούχα σκισμένα και το πρόσωπο ματωμένο, ενώ οι πληγωμένοι σέρνονται στο κατώφλι. Όσοι επιτιθέμενοι είχαν μπει με τη βία στα σπίτια, βγαίνουν με τις αγκαλιές φορτωμένες μπόγους, που τους στοιβάζουν βιαστικά μέσα σε μεγάλα κοφίνια πάνω στα ζώα τους. Το πλήθος ορμάει προς τις προκυμαίες, αναζητώντας με το βλέμμα πλεούμενα για να φύγει. Όμως όλα σχεδόν τα πλεούμενα έχουν εξαφανιστεί από την προηγούμενη. Φωνές φρίκης απαντούν στους πυροβολισμούς. Λεηλατούν, πυρπολούν, σκοτώνουν ψυχρά χωρίς μίσος, κατά μία έννοια μεθοδικά. Εφαρμόζουν πρόγραμμα, που τους το έχουν σχεδιάσει στο όνομα των ανώτερων συμφερόντων της αυτοκρατορίας και της θρησκείας. Η λεηλασία, οι προσωπικές εκδικήσεις, ο βιασμός είναι ο μισθός τους..,.»\nΙΟΥΛΙΟΣ - Φθάνοντας στη Μυτιλήνη.\n«Φορτώνουμε στην πλάτη μας τα ανθρώπινα ναυάγια και τα μεταφέρουμε στο καράβι μας που βάζει αμέσως πλώρη για τη Μυτιλήνη. Στη μέση της διαδρομής, σε 15 πάνω κάτω μίλα από την ακτή, περισυλλέγουμε ένα καΐκι έτοιμο να ναυαγήσει, φορτωμένο κατσίκια και τρεις άμοιρους φυγάδες, που έρχεται από την ακτή. Είμαστε περίπου εβδομήντα άνθρωποι πάνω στο πλοίο. Άλλοι περιπλανήθηκαν για πολλές μέρες αλλόφρονες στο βουνό για να αποφύγουν το θάνατο. Άλλους πάλι τους είχαν βρει σε σοκάκια, σε αυλές, σε κήπους. Μια γριά 99 ετών την τυλίξαμε σε κουβέρτα. Τις έριξαν δύο σφαίρες στο μπράτσο, οι πληγές της είναι βαθιές και πυορροούν. Ένας άντρας έμεινε στο αμπέλι του γιατί τον νόμισαν νεκρό. Έχει σφαίρα στο δεξί πλευρό, το χέρι του το έσπασαν και, μένοντας χωρίς φροντίδα, η γάγγραινα έφτασε στο βραχίονα. Η κατάστασή του είναι απελπιστική. Ένας άλλος μου διηγείται ότι κατέφυγε στο κάστρο της Παλαιάς Φώκαιας, όπου έμεινε τρεις μέρες κρυμμένος. Οι συνεργάτες μου τον βρήκαν και ζήτησαν από τον καϊμακάμη να του δώσει για συνοδεία δύο χωροφύλακες ώστε να πάει στο σπίτι του και να πάρει ρούχα και παπούτσια. Φτάνοντας στο σπίτι, οι φρουροί του ρίχτηκαν, του ακούμπησαν το ρεβόλβερ στο στήθος και απαίτησαν να τους δώσει ότι διέθετε σε ρευστό…»\n(Φελίξ Σαρτιώ Ιούνιος 1914).\nΑΥΓΟΥΣΤΟΣ - Κατ εντολή της Γαλλικής κυβέρνησης.\n«Έχοντας αναλάβει από τη Γαλλική κυβέρνηση αρχαιολογική αποστολή στη Φώκαια, στη θέση της αρχαίας και λαμπρής Ιωνικής πόλης που διέδωσε στη δική μας Προβηγκία τα καλά του Ελληνισμού και του πολιτισμού, ανακατεύθηκα και μοιραία συμμετείχα ο ίδιος, ενεργά στα τραγικά γεγονότα που εκτυλίχθηκαν τον περασμένο Ιούνιο στις ακτές της Μικράς Ασίας και τα σκέπασε μέχρι τώρα η σιωπή. Είδα πολλά, συνέλεξα προσωπικά και άμεσα πλήθος μαρτυρίες. Είχα θεωρήσει όμως ότι κατά την εκτέλεση της αποστολής μου η επίσημη ιδιότητά μου με υποχρέωνε να απευθύνω τις αναφορές, τις διαπιστώσεις, τις σκέψεις μου αποκλειστικά στην κυβέρνηση και σε εκείνους που μου είχαν αναθέσει τα καθήκοντά μου. Η αποστολή διακόπηκε απότομα στις πρώτες μέρες του Ιουλίου, λίγες εβδομάδες προτού πέσει ο τρομακτικός κεραυνός που αναστάτωσε την Ευρώπη και που ο απόηχός του μόλις απλώθηκε μέχρις εδώ, στις ακτές της Ασίας. Εκτιμώ ότι παραθέτοντας τώρα τα γεγονότα των οποίων υπήρξα μάρτυρας, δίνοντας στην κοινή γνώμη τις πληροφορίες που συγκέντρωσα, ευθύνομαι πλέον μόνον προσωπικά. Η σιωπή κράτησε δυστυχώς πολύ καιρό. Η ιστορία, η δικαιοσύνη, η ανθρωπότητα, η φήμη περί ευθύτητας και τιμής που απολαμβάνει η Γαλλία ανά τον κόσμο έχουν να κερδίσουν αν ακουστεί η μαρτυρία μου».\nΣΕΠΤΕΜΒΡΙΟΣ - Η ταυτότητα των προσφύγων.\n«Οι πληθυσμοί που μόλις εκδιώχθηκαν από την Ανατολία δεν είναι οι οποιοιδήποτε πληθυσμοί που η τόσο ταραγμένη ανατολική πολιτική, τους μεταφέρει από τη μια περιοχή σε άλλη. Είναι οι άμεσοι κληρονόμοι των λαμπρών και ανδρείων Ελλήνων, οι οποίοι μας κληροδότησαν τον πολιτισμό μας, έθεσαν τις βάσεις του δικαίου και της ηθικής, ανακάλυψαν τις πρώτες αρχές της επιστήμης και έκαναν τη γοητεία και την τελειότητα του κάλους να θεριέψει στον κόσμο. Εδώ και τρεις χιλιάδες χρόνια, οι ακτές της Μικράς Ασίας είναι ελληνικές. Οι Έλληνες δημιούργησαν τη ζωή, τη συντήρησαν και την ανέπτυξαν σε αυτή τη χαρούμενη χώρα. Κράτησαν εδώ συνεχώς ζωντανή τη γλώσσα, τις παραδόσεις, τη λατρεία των προγόνων τους. Τομή και απότομη ρήξη υπέστη τώρα η μακρά αυτή αλυσιδωτή διαδοχή, που οι Πέρσες, οι Ρωμαίοι, οι Βυζαντινοί και οι Λατίνοι, οι Οθωμανοί του 15ου αιώνα είχαν σεβαστεί τη συνέχειά της. Στη Φώκαια συγκεκριμένα, τη λαμπρή αυτή πόλη της Ιωνίας, που με τέτοια τόλμη μετέφερε στις ακτές της δικής μας Προβηγκίας τα καλά του Ελληνισμού, όσοι επιζούσαν μετά τις τόσες ανατροπές και καταστροφές κατάφεραν για πάντα να υπερασπίζουν την αρχαία κληρονομιά, ενάντια στην πίεση που άσκησαν τόσες και τόσες φορές κατακτητικές και βάρβαρες ορδές. Κατάφεραν να μεταδώσουν από γενιά σε γενιά τις παραδόσεις και τις μνήμες τους. Καμιά επίθεση από όσες υπέστησαν κατά τη διάρκεια της λαμπερής και θυελλώδους ιστορίας τους δεν διέρρηξε τον δεσμό που τους συνέδεε με τις απαρχές τους και καμιά δεν είχε, όπως η τωρινή, το χαρακτήρα άνανδρης επίθεσης, τον οποίο μόλις προσέδωσε η Νέα Τουρκία στον διωγμό τους.»\nΟΚΤΩΒΡΙΟΣ - Η επιστροφή το "1919" και η οριστική εγκατάλειψη το "1922".\nΑπό τα αρχεία του ελληνικού υπουργείου περιθάλψεως της εποχής εκείνης, διαπιστώνεται ότι ο αριθμός των Ελλήνων από την περιφέρεια της Φώκαιας που έφτασε στην Ελλάδα ανερχόταν στις 18.000 περίπου. O ακριβής αριθμός των Φωκιανών που δέχτηκε περίθαλψη στη Μυτιλήνη υπολογίστηκε, την 31-12-1918, στις 5.182. Η περίοδος της πρώτης αυτής προσφυγιάς διήρκεσε μέχρι το 1919, στιγμή κατά την οποία οι περισσότεροι Φωκιανοί επανέκαμψαν στη Φώκαια της Μικράς Ασίας, αμέσως μετά την αποβίβαση του Ελληνικού στρατού στη Σμύρνη. Εκτός από 5.000 Φωκιανούς, που προτίμησαν να παραμείνουν στην Ελλάδα και δεν επέστρεψαν ποτέ στη Φώκαια, οι υπόλοιποι κάτοικοι περί τους 11.000, επανήλθαν έως την 1η Ιανουαρίου του “1921”. Πολύ γρήγορα ξεπέρασαν τα προβλήματα, αποκαθιστώντας τη συνέχεια της παρουσίας τους στην περιοχή, όχι όμως για πολύ αφού λίγο αργότερα το 1922 αναγκάστηκαν να εγκαταλείψουν οριστικά τα πατρογονικά τους εδάφη. Η μοίρα των Ελλήνων της Φώκαιας πορεύτηκε παράλληλα με τη μοίρα ολόκληρου του Ελληνισμού της Μικράς Ασίας, η οποία κρίθηκε οριστικά και δραματικά με την τελευταία φάση των πολεμικών επιχειρήσεων τον Αύγουστο του 1922. Οι Φωκιανοί, που κατάφεραν τότε να φτάσουν στην Ελλάδα, με κυριότερο ενδιάμεσο σταθμό τη Μυτιλήνη, σκορπίστηκαν σε όλη τη χώρα. Η εμπειρία του 1914 και το ένστικτο αυτοσυντήρησης τους οδήγησαν σε επιλογές προσωρινής εγκατάστασης, που σε αρκετές περιπτώσεις έμελλε να είναι οριστική. Όσοι από τους Φωκιανούς έμειναν πιστοί στις πρώτες αυτές επιλογές και απέφυγαν μελλοντικές περιπλανήσεις εντάχθηκαν, όπως ήταν φυσικό, σε γενικότερους σχεδιασμούς περίθαλψης και αποκατάστασης.\nΝΟΕΜΒΡΙΟΣ - Σε ποιες αιτίες να αποδώσεις τα γεγονότα του "1914".\n«Σε τι απέβλεπε η Τουρκική κυβέρνηση ξεριζώνοντας το Ελληνικό στοιχείο που στο παρελθόν ήταν η δόξα της ωραίας αυτής χώρας και στο παρόν αποτελεί σχεδόν όλο της τον πλούτο; Γιατί το πρόγραμμα εφαρμόστηκε με τόση βιαιότητα, περιφρονώντας τον στοιχειωδέστερο σεβασμό για τις ανθρώπινες ζωές και τις ιδιοκτησίες; Ο ουσιαστικός παράγοντας αυτής της κίνησης πρέπει να αναζητηθεί στο βαθιά εθνικιστικό πνεύμα που διακατέχει την τουρκική κυβέρνηση από την εποχή της επανάστασης του 1908. Ήδη εξαρχής, το πρόγραμμά της ήταν να κυβερνήσει τουρκιστί, για τους Τούρκους μόνο, εις βάρος των υπολοίπων οθωμανικών πληθυσμών της αυτοκρατορίας. Ο κ. Βικτόρ Μπεράρ, στα τελευταία κεφάλαια του έργου του «ο θάνατος της Ισταμπούλ», παρουσίασε μια από τις μορφές που προσέλαβε η πανισλαμική αυτή πολιτική και είναι η συγκέντρωση, μέσω της μετανάστευσης, του μουσουλμανικού στοιχείου στις περιοχές όπου δε διέθετε την πρωτοκαθεδρία. Οι ακρωτηριασμοί που υπέστη η Τουρκία με το βαλκανικό πόλεμο διόγκωσαν απλώς αυτό το πνεύμα και ενίσχυσαν αυτό το κομμάτι του προγράμματος. Το εμπόδιο όμως που προβάλουν στην ανάπτυξη της τουρκικής φυλής οι εγκατεστημένοι από αιώνες στις ακτές της Ανατολίας πληθυσμοί, όπου κατάφεραν να συγκεντρώσουν στα χέρια τους το εμπόριο, τη βιομηχανία, τη γεωργία και τις επιχειρήσεις, δεν μπορούσε να ξεπεραστεί επιβάλλοντας απλώς στη ζωή του τόπου στοιχεία φερμένα από έξω. Όπως το 1895 και το 1909 η Τουρκία προσπάθησε να λύσει το αρμενικό ζήτημα εξολοθρεύοντας τους Αρμένιους, το πρόβλημα της συγκέντρωσης και της ηγεμονίας της τουρκικής φυλής στις ακτές της Μικράς Ασίας θεωρήθηκε ότι μπορούσε να λυθεί μόνο με το ξερίζωμα των Ελλήνων».\n(Φελίξ Σαρτιώ - Ιούνιος 1914).\nΔΕΚΕΜΒΡΙΟΣ - Το γλυκό φως της Ιωνίας\n«Το γλυκό φως της Ιωνίας φωτίζει τώρα μονάχα ερημωμένες εκτάσεις. Η μακρόχρονη και υπομονετική προσπάθεια αναγέννησης, που τη διέκοπταν αιματηρές φάσεις, βοήθησε για πολλούς αιώνες να ξανανθίσει ο Ελληνισμός στις όχθες του Έρμου και του Μαιάνδρου, αλλά τελικά ναυάγησε κι αυτή. Δεν υπάρχει χώρα στον κόσμο που η ιστορία της να παρουσιάζει τέτοια σκαμπανεβάσματα μεγαλείου και αθλιότητας. Δεν υπάρχει λαός που να μπορεί να επικαλείται στη γη όπου ζει τίτλους τόσο παλιούς αλλά και μόνιμους. Τους τίτλους αυτούς τους κατέχουν χάρη στη γη τους, που είναι γη του Αιγαίου εδώ και εκατομμύρια χρόνια, προτού η θάλασσα της Τριτογενούς περιόδου πνίξει την Αιγαιίδα. Τους κατέχουν χάρη στη γη αυτή που το σχήμα της, η χάρη, το φως και τα τοπία της είναι του Αιγαίου, από τότε που υπάρχουν άνθρωποι πάνω στη γη. Τους κατέχουν χάρη στην ιστορία τους, το δημιουργικό τους δαιμόνιο, τις επιστήμες τους, τη λογοτεχνία, την ηθική, τη δημοκρατία που έκαναν την πατρίδα τους πατρίδα της Δύσης. Τους κατέχουν, επειδή επιμένουν και φροντίζουν πάντα, να διατηρήσουν τη μεγάλη αυτή ανθρώπινη κληρονομιά, της οποίας υπήρξαν για δέκα αιώνες οι φρουροί και το προτείχισμα στην Ανατολή. Τους κατέχουν χάρη στις πρόσφατες προσπάθειές τους, χάρη στη μακρά κυοφορία και τη γέννηση της νεότερης Ελλάδας, που ο μέγας Κοραής τη συνέδεσε με την κυοφορία και τη γέννηση της Γαλλίας το 1789. Τους κατέχουν επειδή αποκατέστησαν το εμπόριο, τη βιομηχανία, τα σχολεία, τα γράμματα και τις επιστήμες στις ακτές του Αιγαίου, όπου θέλουν να δώσουν στις πόλεις τους τη λάμψη της αρχαίας Εφέσου, της αρχαίας Περγάμου και της αρχαίας Μιλήτου. Τους κατέχουν χάρη στα αναρίθμητα πλήθη των ακρωτηριασμένων νεκρών τους, χάρη στο αίμα και τα δάκρυά τους, που η πηγή τους δεν στερεύει ποτέ και που οι καρποί τους φαίνεται να αντλούν καινούρια δύναμη από το κάθε βάσανο και την κάθε προσβολή που υφίστανται. Τους κατέχουν, τέλος, χάρη στα αδέρφια τους, τους γιους τους που έπεσαν για την αιώνια πατρίδα, που τους είδα γυμνούς και ξεπεσμένους, θλιβερά ναυάγια, στις ακτές της Λέσβου και της Αττικής, και υπήρξαν το πρώτο και ένα από τα βασικά στηρίγματα των συμμάχων στα παιδία της Μακεδονίας. Δεν υπάρχει λαός στη γη που να μπορεί να προσκομίσει τόσους τίτλους και τόσα δικαιώματα και να τα αποθέσει στα πόδια του κόσμου όλου και της Κοινωνίας των Εθνών.»


Μια ανασκόπηση για Roku 3 streaming media player | Tech Lips\nRoku παίκτες βρίσκονται πάντα στην κορυφή των best-of και Editor`s τις λίστες επιλογής. Διαθέτει πάνω από 750 κανάλια από τα οποία να επιλέξει (μερικές δωρεάν, μερικές διαθέσιμο για ένα μικρό χρηματικό ποσό). Roku πηγαίνει πέρα από άλλες αυτόνομες πλατφόρμες σε αριθμό και τις ποικίλες επιλογές διασκέδασης.\nΗ εταιρεία κυκλοφόρησε πρόσφατα ένα νέο παίκτη, το Roku 3, το οποίο είναι διαθέσιμο για 99,99 δολάρια. Άλλοι παίκτες Roku μπορεί να βρεθεί στην αγορά, πάρα πολύ. Το ίδιο με το XS, το ολοκαίνουργιο Roku 3 είναι για έναν παίκτη που μπορεί να παρέχει μια θύρα USB για αναπαραγωγή πολυμέσων και μια θύρα Ethernet για ενσύρματη σύνδεση δικτύου. Επίσης, είναι η ατομική συσκευή που μπορεί να προσφέρει διπλής ζώνης Wireless-N WiFi. Το Roku 3 διαφέρει από τις άλλες συσκευές Roku λόγω της ταχύτητάς του και το τηλεχειριστήριο του, η οποία έχει μια υποδοχή ακουστικών για ιδιωτική ακρόαση ήχου.\nΤο Roku 3 είναι μικρό, τετράγωνο Α3.5 ιντσών που είναι μόλις μία ίντσα ψηλός και έχει ένα γυαλιστερό μαύρο φινίρισμα. Στη μέτωπο θα βρείτε το Roku 3 λογότυπο, έναν αισθητήρα υπερύθρων και μια δύναμη LED. Στη δεξιά πλευρά βρίσκεται η θύρα USB και στα αριστερά ένα μικρό πορφυρό ύφασμα ετικέτα που λέει Roku. Στο πίσω μέρος έχουν τοποθετηθεί στη θύρα τροφοδοσίας DC, θύρα Ethernet, υποδοχή κάρτας microSD και θύρα HDMI. Το Roku 3 μπορεί να αντέξει έξοδο 1080p μέσω HDMI, η οποία αντιπροσωπεύει το ενιαίο βίντεο και ήχου επιλογή σύνδεσης.\nΗ πιο σημαντική αλλαγή που θα συναντήσετε στο Roku 3 είναι μια υποδοχή ακουστικών στην αριστερή πλευρά του πίνακα ελέγχου και τον όγκο στα δεξιά. Έτσι, αν σκοπεύετε να παίξετε παιχνίδια ή να παρακολουθήσετε μια κίνηση χωρίς να ενοχλείτε στο σπίτι, το μόνο που έχετε να κάνετε είναι να συνδέσετε ένα μάτσο ακουστικά στην υποδοχή. Ο παίκτης θα σίγαση αμέσως την έξοδο HDMI και τον αναπροσανατολισμό του ήχου στα ακουστικά. Roku έρχεται με ένα ζευγάρι in-ear ακουστικά όταν αγοράζονται.\nΗ εταιρεία παρέχει μια δωρεάν εφαρμογή ελέγχου για iOS και Android συστήματα που αποτελείται από τέσσερις σελίδες. Η Απομακρυσμένη σελίδα μοιάζει με τα περισσότερα από τα κουμπιά του τηλεχειριστηρίου. Μπορείτε να δημιουργήσετε ένα εικονικό πληκτρολόγιο QWERTY, προκειμένου να επιταχυνθεί η διαδικασία εισαγωγής κειμένου.\nΟ σχεδιασμός μενού Roku είναι απλό και εύκολο στη χρήση. Στην αριστερή πλευρά της Αρχικής οθόνης θα βρείτε τις iptions για τα Κανάλια μου, Κανάλι αποθήκευσης, αναζήτησης και Ρυθμίσεις. Θα πρέπει να ληφθεί υπόψη ότι ο πληρωτής έχει οριστεί από προεπιλογή για την έξοδο 720p. Ήχου έχει ρυθμιστεί σε στερεοφωνική από προεπιλογή, αλλά μπορείτε να έχετε τη δυνατότητα να το αλλάξει πάρα πολύ. Μπορείτε να αλλάξετε τη διεπαφή με την προσθήκη ή διαγραφή των καναλιών.\nΘα βρείτε στο Roku τις πιο δημοφιλείς υπηρεσίες βίντεο και μουσική. Για το βίντεο θα πάρετε Netflix, VUDU, Amazon Άμεση βίντεο, Hulu Plus, κροτάλισμα, Blockbuster, Flixter και ούτω καθεξής. Το πιο παρατηρήσιμο παράλειψη είναι το YouTube. Για την επιλογή της μουσικής θα είναι σε θέση να χρησιμοποιούν Πανδώρα, Vevo, Tunein, Spotify, το καθήκον του ραδιοφώνου και πολλά άλλα. Στο κατάστημα θα βρείτε τμήματα για τον αθλητισμό, τις φωτογραφίες και τα βίντεο, ειδήσεις και τον καιρό, τα παιδιά και την οικογένεια κ.λπ.\nRoku 3 είναι η μόνη στην οικογένεια του, που μπορεί να υποστηρίξει αναπαραγωγή αρχείων προσωπικών μέσων. Θα είστε σε θέση να αναπαράγετε τις ακόλουθες μορφές αρχείων: MKV, MP4, AAC, MP3, JPG και PNG.


Στις Βρυξέλλες ο δήμαρχος Μαλεβιζίου για βιώσιμο τουρισμό και ενδοχώρα » Candia Doc\nΣτις Βρυξέλλες ο δήμαρχος Μαλεβιζίου για βιώσιμο τουρισμό και ενδοχώρα\nΓια την ανάπτυξη εναλλακτικών μορφών βιώσιμου τουρισμού στην ενδοχώρα είχε την ευκαιρία να συζητήσει ο Δήμαρχος Μαλεβιζίου Μενέλαος Μποκέας, συμμετέχοντας στο θεματικό εργαστήρι του ευρωπαϊκού έργου “EmbleMAtic – Εμβληματικά Βουνά” στις Βρυξέλλες. Το εργαστήρι διοργανώθηκε από την Περιφέρεια Κρήτης στο πλαίσιο της Ευρωπαϊκής Εβδομάδας Περιφερειών και Πόλεων 2019 και σε αυτό συμμετείχε επίσης ο Πρόεδρος της ΜΑΕΔΗΜ Γιάννης Μαρής.\nΣε δηλώσεις του ο Δήμαρχος Μενέλαος Μποκέας, ανέφερε: “Μαλεβίζι και τουρισμός είναι έννοιες αλληλένδετες. Μας απασχολεί ο επαναπροσδιορισμός των τουριστικών ροών προς ένα βιώσιμο και υπεύθυνο τουριστικό μοντέλο, πάντα με σεβασμό στο φυσικό μας περιβάλλον. Η ενδοχώρα του Δήμου μας μπορεί και πρέπει να διαδραματίσει σημαντικό ρόλο. Μέλημά μας να βασιστούμε στα συγκριτικά πλεονεκτήματα της υπαίθρου μας, για να αναδείξουμε τις ιδιαιτερότητες του τόπου μας σε φυσικό κάλλος, πολιτισμό, πρωτογενή τομέα, διασυνδέοντάς τις με τον τουρισμό”.\nΣτο ευρωπαϊκό έργο “EmbleMatiC” συμμετέχει ως εταίρος ο ΑΚΟΜΜ, μέλος του οποίου είναι ο Δήμος Μαλεβιζίου. Το έργο στοχεύει στη δημιουργία και δοκιμή ενός νέου τουριστικού προϊόντος βασισμένου στις ιδιαιτερότητες της ενδοχώρας των παράκτιων περιοχών. Υλοποιείται μέσω του προγράμματος INTERREG-MED 2014-2020, που ως ευρύτερο στόχο έχει την ενδυνάμωση της ανάπτυξης ενός βιώσιμου και υπεύθυνου παράκτιου και θαλάσσιου τουρισμού στην περιοχή της Μεσόγειου.\nΝέο συλλαλητήριο την Πέμπτη στο Ηράκλειο, ενάντια στο “αναπτυξιακό” νομοσχέδιο\nΣτην εκδήλωση τιμής και μνήμης της Γενοκτονίας των Ποντίων ο βουλευτής Ηρακλείου, Χ. Μαμουλάκης, ως εκπρόσωπος του ΣΥΡΙΖΑ


Στοιχεία σταθμού ΕΝΕΡΓΕΙΑΚΗ ΚΑΦΗΡΕΩΣ ΕΥΒΟΙΑΣ Ο.Ε.\nΜητρώο PAE: ΑΔ-01265\nΕταιρεία: ΕΝΕΡΓΕΙΑΚΗ ΚΑΦΗΡΕΩΣ ΕΥΒΟΙΑΣ Ο.Ε.\nΒεβαίωση για τη μεταβολή στοιχείων της υπ’ αριθμ. Μητρώου Αδειών ΡΑΕ ΑΔ-01265 Άδειας παραγωγής ηλεκτρικής ενέργειας, η οποία χορηγήθηκε με την υπ’ αριθμ. ΥΠΑΝ Δ6/Φ17.523/οικ.13299/16.6.2009 Απόφαση του Υπουργού Ανάπτυξης, στην εταιρεία με την επωνυμία «ΤΕΡΝΑ ΕΝΕΡΓΕΙΑΚΗ Α.Β.Ε.Τ.Ε.


Ρέθυμνο:Σήκωσε την Κούπα ο Εθνικός στο 9ο Πρωτάθλημα Ποδοσφαίρου Παλαιμάχων 8Χ8 - Παραπολιτικά Κρήτης\nΡέθυμνο:Σήκωσε την Κούπα ο Εθνικός στο 9ο Πρωτάθλημα Ποδοσφαίρου Παλαιμάχων 8Χ8\nΑπό Μανώλης Κουράτορας Τελευταία ενημέρωση Ιούν 8, 2018\nΜε τον καλύτερο τρόπο έκλεισε το 9ο Πρωταθλήματος Ποδοσφαίρου Παλαιμάχων 8Χ8 που διοργάνωσε για ακόμα άλλη μια χρονιά το Τμήμα Αθλητισμού του Δήμου Ρεθύμνου.\nΤην Δευτέρα 4 Ιουνίου 2018 στο γήπεδο Μισιρίων διεξήχθησαν οι τελικοί του Πρωταθλήματος Παλαιμάχων μετά από συνολικής διάρκειας τριών μηνών(έναρξη 5-3-18) αγώνων και δράσεων.\nΤο 9ο Πρωτάθλημα Ποδοσφαίρου Παλαιμάχων 8Χ8 κατά ομολογία των περισσοτέρων συμμετεχόντων αθλητών και εμπλεκομένων(διαιτητών, γιατρών κ,α) ήταν ίσως το καλύτερο των προηγουμένων με τα λιγότερα προβλήματα και παραλήψεις.\nΟι 180 και πλέον συμμετέχοντες παλαίμαχοι ποδοσφαιριστές και μη για 3 μήνες, συνήθως κάθε Δευτέρα Βράδυ(εκτός αργιών) έπαιξαν, έτρεξαν, αθλήθηκαν και πάνω από όλα διασκέδασαν μέσω του λαοφιλέστερου αθλήματος ξεχνώντας για λίγο τα προβλήματα της καθημερινότητας.\nΣτους τελικούς της Δευτέρας είχαμε την νίκη των «ΡΟΚΑΜΠΙΛΑΔΩΝ» στον μικρό τελικό με σκορ 2-1 επί του «PLATANOS TOURS» ενώ στον μεγάλο τελικό ο «ΕΘΝΙΚΟΣ» επικράτησε εύκολα της ομάδας του «ΤΕΕ ΡΕΘΥΜΝΟΥ/ΜΗΧΑΝΙΚΟΙ» με το ευρύ σκορ 9-2.\nΟι ομάδες στους τελικούς συμμετείχαν με τους παρακάτω παλαίμαχους ποδοσφαιριστές:\nΡΟΚΑΜΠΙΛΑΔΕΣ- PLATANOS TOURS 2-1\nΡΟΚΑΜΠΙΛΑΔΕΣ: Δατσέρης Ν., Αντωνάκης Κ., Βουρβαχάκης Ι., Μάκρας Κ., Καλογεράκης Λ., Τσίχλης Γ., Πολιουδάκης Η., Μαμαλάκης Ε., Χατζηδάκης Μ., Μακρυδάκης Κ.\nPLATANOS TOURS: Τζανιδάκης Γ., Βουγιουκαλάκης Μ., Βουγιουκαλάκης Ε., Κλάδος Π., Ανυφαντάκης Ν., Κουγιεντάκης Ε., Καραμιχάλης Ι., Ζουμπεράκης Ν.\nΕΘΝΙΚΟΣ- Τ.Ε.Ε. ΡΕΘ/ ΜΗΧΑΝΙΚΟΙ 9-2\nΕΘΝΙΚΟΣ: Καραδάκης Α., Πατράκης Γ., Κακλαμάνος Ε., Δραμηλαράκης Μ.,\nΚοζανίδης Σ., Ξενάκης Ι., Τριποδιανός Α., Αλεξάκης Γ., Κλάδος Δ., Τζαγκαράκης Λ., Δασκαλάκης Ν.\nΑξιοσημείωτο το γεγονός ότι τον μεγάλο τελικό των κάλυψαν για πρώτη φορά δύο διαιτητές έναντι του ενός που υπήρχε στους προηγούμενους αγώνες.\nΜια σημαντική στιγμή στην βραδιά των τελικών ήταν μετά το πέρας των αγώνων, η βράβευση του μεγαλύτερου σε ηλικία(66 ετών) συμμετέχοντα του πρωταθλήματος Κου Τσακμάκα Στέφανου που συμμετείχε στην ομάδα Παλαιμάχων Α.Ο. ΑΡΗΣ ΡΕΘΥΜΝΟΥ καθώς και η βράβευση της ομάδος των «ΔΙΚΗΓΟΡΩΝ» μετά από ψηφοφορία του συνδέσμου διαιτητών για την συμπεριφορά της σαν ομάδα στους αγώνες που συμμετείχε.\nΣτους τελικούς παρευρέθησαν εκ μέρους του Δήμου ο Εντεταλμένος Σύμβουλος στα θέματα Αθλητισμού Δημοτικός Σύμβουλος Κος Λαχνιδάκης Δημήτριος ο εκπρόσωπος του συνδέσμου διαιτητών Ν. Ρεθύμνου Κος Σαρής Νικόλαος, τα μέλη της επιτροπής του πρωταθλήματος Κοι Μανωλακάκης Γεώργιος, Σπυριδάκης Σπυρίδων και Μαραγκουδάκης Κωνσταντίνος όπου έκαναν και τις απονομές στους βραβευθέντες.\nΜετά το πέρας των βραβεύσεως ακολούθησε πλήρες μπουφέ προσφορά των ομάδων.\nΤέλος το Τμήμα Αθλητισμού του Δήμου Ρεθύμνου και η Συντονιστική Επιτροπή του πρωταθλήματος θα ήθελε να ευχαριστήσει όλους συνέβαλαν για την διεξαγωγή και ολοκλήρωση του 9ο Πρωταθλήματος Ποδοσφαίρου Παλαιμάχων 8Χ8 και συγκεκριμένα:\n1)Τα σωματεία του τοπικού και τις διοικήσεις αυτών των γηπέδων που φιλοξενήθηκαν οι αγώνες(Α.Ο. ΑΣΤΕΡΑΣ ΡΕΘΥΜΝΟΥ, Α.Ο. ΡΕΘΥΜΝΙΑΚΟΣ, Α.Ο. ΑΡΗΣ ΡΕΘΥΜΝΟΥ, Α.Γ.Ο.Δ.Α/ΠΑΝΑΡΚΑΔΙΚΟΣ, Α.Ε. ΑΤΣΙΠ.-ΠΡΙΝΕ, και Ο.Φ.ΑΡΜΕΝΩΝ\n2) Το Σύνδεσμο Διαιτητών Ν. Ρεθύμνου,\n3) Τους γιατρούς της διοργάνωσης\n4) Τους γιατρούς Κους Φουρναράκη Γεώργιο και Γαϊτάνη Ιωάννη για την δωρεά κάλυψη αγώνων\n5)Το φωτογραφείο ΦΩΤΟ ΕΚΦΡΑΣΗ,\n6) Τις ομάδες Παλαιμάχων και τους ποδοσφαιριστές τους που συμμετείχαν και\n7) Τον χρυσό χορηγό της διοργάνωσης εταιρεία ΒΟΤΟΜΟΣ και συγκεκριμένα τα εμφιαλωμένα φυσικά μεταλλικά νερά ΖΑΡΟΣ ΚΡΗΤΗΣ.\n9ο Πρωτάθλημα Ποδοσφαίρου Παλαιμάχων 8Χ8εθνικος\nΟ μυστηριώδης επισκέπτης του Κυριάκου


7 τρόποι να εκφράσεις την συγγνώμη σου - istioforos news 7 τρόποι να εκφράσεις την συγγνώμη σου - istioforos news\nΑρχική > ΔΙΑΦΟΡΑ > 7 τρόποι να εκφράσεις την συγγνώμη σου\nΔΙΑΦΟΡΑ - Δημοσιεύτηκε, 30 Νοε 2017 - 7:42 π.μ.\n7 τρόποι να εκφράσεις την συγγνώμη σου\nΛάθη γίνονται το θέμα είναι πως θα επανορθώσουμε\n*Πάρε το πάνω σου. Πες ξεκάθαρα τι έχει συμβεί και κάντο κατά πρόσωπο. Αυτό δείχνει ότι έχεις αντιληφθεί το επίπεδο της ενοχής σου αλλά και της ευαισθητοποίησης σου.\n**Μιλά ξεκάθαρα. Τα πολλά λόγια είναι φτώχια. Οι περίπλοκες επεξηγήσεις, τα μεν και τα αλλά δημιουργούν στον συνομιλητή μας εκνευρισμό και μεγαλύτερη καχυποψία. Οι ευθείς εξηγήσεις, όσο σκληρές και αν είναι, πάντα δρουν υπέρ σου τελικά.\n***Μην αρχίζεις τις δικαιολογίες. Αφού θέσεις τα δεδομένα, καλύτερα να αποφύγεις τις προσπάθειες να δικαιολογήσεις και να «απαλλάξεις αμαρτιών» τον εαυτό σου. Όσο εσύ δικαιολόγησε τόσο εκνευρίζεις αυτόν που έχεις απέναντι σου.\n****Μπες στο θέμα. Προσδιόρισε με σαφήνεια τι είναι αυτό για το οποίο ζητάς συγγνώμη. Το να δίνεις δίκιο στον συνομιλητή σου παραδεχομένη το σφάλμα σου αμέσως συμβάλει στην θετική διάθεση με την οποία θα σε αντιμετωπίσει.\n*****Να είσαι αληθινός. Μίλησε μέσα από την καρδιά σου και δείξε την ειλικρινή σου διάθεση να ζητήσεις συγγνώμη. Ο εγωισμός, το πείσμα και η επιθετικότητα σε αυτές τις περιπτώσεις δεν βοηθάνε.\n******Βάλε τον εαυτό σου στην θέση του άλλου. Ένα τρικ που πάντα πιάνει και πάντα ρίχνει τους τόνους. Μην εξετάζεις τα πράγματα μόνο μέσα από το πρίσμα της δικής σου ψυχοσύνθεσης και ψυχολογίας. Όταν αντιληφθείς τον τρόπο σκέψης και τις αρχές του άλλου είσαι πιο δίκαιος μαζί του.\n*******Ανέλαβε δράση. Αφού παραδέχθηκες το λάθος σου και αφού κάπως οι τόνοι έπεσαν καλό είναι να προτείνεις πως θα μπορούσες να έχεις αντιδράσει καλύτερα ή να ρωτήσεις και τη γνώμη του συνομιλητή σου.\nItem Reviewed: 7 τρόποι να εκφράσεις την συγγνώμη σου Rating: 5 Reviewed By: istioforos news


Ο ΠΑΡΛΑΠΙΠΑΣ: EKTAKTO - Alpha και Star εις σάρκα μίαν: Αναμένονται ανακοινώσεις\nEKTAKTO - Alpha και Star εις σάρκα μίαν: Αναμένονται ανακοινώσεις\nΗ συνεργασία των δύο τηλεοπτικών σταθμών αναμένεται να ανακοινωθεί το απόγευμα της Τρίτης - Διαβάστε τις λεπτομέρειες του «deal».\nΤη συνεργασία των μεγάλων τηλεοπτικών σταθμών Alpha και Star αναμένεται να ανακοινώσουν οι διοικήσεις των δύο καναλιών το απόγευμα της Τρίτης. Η στρατηγική συνεργασία του τηλεοπτικού σταθμού Alpha με το κανάλι Star πρόκειται να γνωστοποιηθεί με ανακοίνωση που προβλέπεται να δοθεί στη δημοσιότητα περίπου στις 17:30.\nΌπως έγραφε στις αρχές Μαΐου το «Πρώτο ΘΕΜΑ», ουσιαστικά πρόκειται για μια ενδιαφέρουσα στρατηγική συνεργασίας, η οποία βρίσκεται σε προχωρημένο στάδιο και έρχεται να δικαιώσει τις φωνές της λογικής που ακούγονται εσχάτως στον χώρο της ιδιωτικής τηλεόρασης. Αυτές που ισχυρίζονται ότι, για να επιβιώσουν οι σταθμοί, δεδομένων των συνθηκών και της αφόρητης οικονομικής πίεσης λόγω της έλλειψης ρευστότητας και της μείωσης διαφημιστικής δαπάνης, θα πρέπει να προχωρήσουν άμεσα σε συνέργειες.\nΕδώ και μερικές εβδομάδες το σχέδιο το οποίο έχει εκπονηθεί προκειμένου να προχωρήσει άμεσα η συνεργασία του καναλιού της Κηφισιάς με τον ALPHA βρίσκεται σε προχωρημένο στάδιο και απομένει να ρυθμιστούν ελάχιστες λεπτομέρειες. Σύμφωνα με πληροφορίες του «ΘΕΜΑτος», σε πρώτη φάση προβλέπεται η δημιουργία μιας κοινής εταιρείας παραγωγής στο μετοχικό κεφάλαιο της οποίας θα συμμετάσχουν και οι δύο ιδιοκτήτες σε ποσοστό 50%.\nΕιδοποίηση Google - alexpolisonline.com - [image: Google] alexpolisonline.com Στιγμιαία ενημέρωση ⋅ 20 Μαΐου 2019 ΕΙΔΗΣΕΙΣ Πανήγυρις Ιερού Ναού Αγίων Κωνσταντίνου και Ελένης Λουτρού Τραϊανούπο...


Ντου Ιτ Γιορσελφ - Σελίδα 2 - pdp forum\nΝτου Ιτ Γιορσελφ\nΔημοσίευση από chris » Παρ Σεπ 11, 2009 9:11 pm\nthetrojan01 έγραψε: καθημερινής χρήσης; τι λες για κωλόχαρτο; (χαρτί υγείας οκ οκ)\nΟκ... Task κωλόχαρτο\nΚάποιος χρησμιποιεί Ν (0<Ν<1000) ρολά χαρτιού υγείας τον μήνα. Υπάρχουν Μ (0<Ν<10000) διαφορετικά πακέτα χαρτιου υγείας, το καθένα με διαφορετική τιμή και αριθμό ρολών. Υπάρχει ένας περιορισμένος αριθμός πακέτων, που μπορεί να διαφέρει από πακέτο σε πακέτο. Επειδή όμως το χαρτί υγείας είναι αγαθό που χρειάζονται όλοι, μετά από κάθε αγορά όλα τα πακέτα μειώνονται κατά ένα.\nΓράψτε ένα πρόγραμμα που θα εκτυπώνει ως έξοδο το μικρότερο αριθμό χρημάτων που μπορούν να ξοδευτούν για την αγορά χαρτιου υγείας;\nΝ = 10, Μ = 4\nΠακέτο 1, τιμή 12, ρολά 2, αριθμός 3\nΠακέτο 2, τιμή 14, ρολά 19, αριθμός 1\nΔημοσίευση από thetrojan01 » Παρ Σεπ 11, 2009 10:21 pm\nΔεν καταλαβαίνω κάποια στοιχεία που δίνεις. Θα τα πούμε από ΜΣΝ γιατί μου έδωσες μια ιδέα! Αρκετές μη σου πω...\nΑν μπορείς εξήγησέ το καλύτερα εδώ, αν και θα σου πρότεινα να ξαναζωνανέψει το φόρουμ στις 21, που αρχίζει ο 22ΠΔΠ Τώρα είμαστε εδώ μόνο εγώ εσύ ο Στάθης και ο Νίκος.\nΔημοσίευση από chris » Σάβ Σεπ 12, 2009 12:54 am\nΛοιπόν το πρόβλημα είναι:\nΟ κύριος παπαδόπουλος χρησιμοποιεί Ν ρολά χαρτιού υγείας τον μήνα.\nΣτο παντωπολείο από το οποίο αγοράζει το χαρτί έχει Μ μάρκες χαρτιών υγείας.\nΗ κάθε μάρκα προσφέρει ένα πακέτο από Μ(R) ρολά στην τιμή Μ(P).\nΤο παντωπολείο όμως έχει έναν συγκεκριμένο αριθμό πακέτων από κάθε μάρκα που μπορούν να αγοραστούν. Μ(Q)\nΔίνετε ο αριθμός Ν, Μ , και έπειρα Μ σειρές όπου η κάθε μία έχει 3 αριθμούς, R, P και Q. Να γράψετε ένα πρόγραμμα που θα βρίσκει το μικρότερο δυνατό ποσό πληρωμής για Χ μήνες.\nΤο ίδιο με το προγούμενο, μόνο που τώρα κάθε μήνα τα διαθέσιμα πακέτα κάθε εταιρίας μειόνονται κάτα Μ(C).\nΔημοσίευση από kernelpanic » Σάβ Σεπ 12, 2009 5:46 pm\nΔηλαδή το μαγαζί έχει Μ μάρκες, Μ(Q) πακέτα η καθεμιά,Μ(R) ρολά το κάθε πακέτο, Μ(Ρ) η τιμή του κάθε πακέτου;\nΚαι ο κ.Παπαδόπουλος πρέπει να αγοράσει ακριβώς Ν ρολά κάθε μήνα, ακόμη και αν δε τον συμφέρει;\nΉ να αγοράσει (<Ν) ρολά, με το λιγότερο δυνατό κόστος;\nΔιαθέτει ένα όριο χρημάτων κάθε μήνα;\nΚι αν δε βγαίνει με το όριο;\nΔημοσίευση από chris » Σάβ Σεπ 12, 2009 8:30 pm\nΝαί, το πρόβλημα έχει κάποια κενά:)\n@ κερνελπάνικ: τουλάχιστον Ν ρόλα το μήνα, στην μικρότερη δυνατή τιμή για Χ μήνες.\nΠαρατήρηση 1: Δεν μπορείς να αγοράσεις μόνο ένα ρολό, πρέπει να πάρεις όλο το πακέτο.\nΠαρατήρηση 2: Ο Παπαδόπουλος πρέπει να αγοράζει τουλάχιστον Ν ρολά κάθε μήνα για Χ μήνες.\nΠαρατήρηση 3: Το μαγαζί ανοίγει κάθε 1η του μήνα για μια μόνο μέρα, σε εκείνη την ημέρα ο κ. Παπαδόπουλος πρέπει να κάνει τις αγορές του.\nΠαρατήρηση 4: Ο κύριος παπαδόπουλος έχει μια αποθήκη που χοράει μόνο Α ρολά, δηλαδή αν χωράει 5 ρολά και εσύ πάρεις 6 το 1 θα το πετάξει γιατί δεν χωράει. Τον επόμενο μήνα μπορεί πάλι να γεμίσει την αποθήκη του, αφού θα έχει καταναλώσει Ν ρολά.\nEdit: Δεν έλυσα το πρόβλημα (ακόμη, έχω καεί με multithreading τελευταία) ούτε το αντέγραψα από πουθενά, οπότε δεν μπορώ να ββάλω περιορισμό χρόνο, άλλα ας πούμε 5 σεκοντς και 1 μέγκα.\nΑκόμα ένα edit:\nΔεν έχει περιορισμό στα χρήματα, είναι ζάμπλουτος, τσιγκούναρος, και\nRe: Project Kwloxarta\nΔημοσίευση από kernelpanic » Σάβ Σεπ 12, 2009 8:58 pm\nΣτο εύκολο, το μαγαζί ξαναγεμίζει κάθε μήνα στις αρxικές τιμές;\nΑν αγοράσει Α>=(χαρτιά)>Ν , τα ρολά που περισσεύουν μένουν για τον άλλο μήνα;(Ή τα κλέβουν οι καημένοι που δεν έχουν να πληρώσουν; )\nΑνεβαίνει και η τιμή τους λόγω ζήτησης;(Τό'χω δει σε ένα είδος worms, όποτε αγοράσεις κάτι, ανάμεσα στους γύρους η τιμή του ανεβαίνει, λολ)\nΠεριορισμοί για τις μεταβλητές;(Υπάρχουν;)\nΔημοσίευση από chris » Κυρ Σεπ 13, 2009 11:20 am\nΌχι δεν ξαναγεμίζει. Οι τιμές είναι πάντα ίδιες.\nΔεν περισέυουν. Όλα τα παραπάνω που δεν χωράνε στην αποθήκη πάνε στην unicef.\nΆσε την τιμή όπως είναι, γιατί θα γίνει σαλάτα του σεφ... Σταθερή μένει.\nΠεριορισμοί; ναι όλες οι μεταβλητές 0<Ν,Μ κτλ.<10000000000000000000000\nΈκανα μια τρίλιζα με γραφικά, και τώρα της βάζω και multithreading . Μετά φυσικά ονειρεύομαι να βάλω και multiplayer, saves κτλ. xD\nΔημοσίευση από kernelpanic » Κυρ Σεπ 27, 2009 3:31 pm\nchris έγραψε: Περιορισμοί; ναι όλες οι μεταβλητές 0<Ν,Μ κτλ.<10000000000000000000000\nΔ...δηλαδη πρεπει να φτιαξουμε καινουρια data types??\nΚαι για όσους λατρεύουν τους γράφους...\nΔημοσίευση από kernelpanic » Πέμ Μάιος 27, 2010 9:45 pm\nΕίναι αρχές Δεκέμβρη 2012 και η άφιξη του πλανήτη Χ έχει ήδη αρχίσει να προκαλεί εντυπώσεις.\nΣτο αρχιπέλαγος-κρατίδιο ΜήτσοLand της Ωκεανίας, για παράδειγμα, οι διάφορες βραχονησίδες που το απαρτίζουν αλλάζουν εντελώς θέση κάθε Τρίτη 5 το πρωί, και δε μένει τίποτα από το "Γεφυρόραμα"®, το πολύπλοκο οδικό σύστημα, καμάρι και αξιοθέατο της ΜήτσοLand. Αυτό κι αν είναι εντύπωση.\nΩς νεοεκλεχθείς υπουργός μεταφορών της ΜήτσοLand ο Κίτσος έχει ως μοναδική του απασχόληση την εβδομαδιαία ανακατασκευή των γεφυρών. Και καθώς είναι η μοναδική του απασχόληση, δεν έχει καμία δικαιολογία αν δε βάλει να ξαναφτιάξουν τις γέφυρες εγκαίρως.(πρίν την άλλη Τρίτη δηλαδή )\nΘα καταφέρει να αποδείξει τις ικανότητες (του υπολογιστή) του, κι αν ναι, για πόσες Τρίτες ακόμη πρίν το τέλος του κόσμου;\nΟ σκοπός είναι να συνδέσει όλες τις βραχονησίδες με γέφυρες, έτσι ώστε από κάθε μια να μπορείς να πας σε κάθε άλλη.\nΟι γέφυρες είναι διπλής κατευθύνσεως, και δεν πρέπει να τέμνονται μεταξύ τους.\nΜπορούν να υπάρξουν μέχρι 2 γέφυρες από το ένα νησάκι στο άλλο.\nΚάθε νησάκι πρέπει να έχει τόσες γέφυρες συνδεδεμένες σε αυτό, όσος είναι ο πληθυσμός του ακριβώς.\nΑρχείο εισόδου: xarths.txt\nΑρχείο εξόδου: gefyres.txt\nΌλα τα νησάκια είναι τετραγωνάκια παράλληλα στους άξονες x,y.\nΟι γέφυρες είναι επίσης παράλληλες στους άξονες x,y.\nΣτην είσοδο δίδονται:\nTo μέγεθος x του χάρτη\nΜετά το μέγεθος y του χάρτη\nΜετά ένας πίνακας χαρακτήρων, του οποίου κάθε σειρά τερματίζεται με αλλαγή γραμμής.\nΟι χαρακτήρες που δίδονται μπορεί να είναι:\nτελεία για θάλασσα\nοποιοδήποτε δεκαδικό ψηφίο: νησί, με τον πληθυσμό που αναγράφεται\nΗ έξοδος θα πρέπει να είναι το σύνολο των γεφυρών που χρειάζονται.\nΟ αριθμός των γεφυρών μεταξύ βραχονησίδων.\nΣειρά από γραμμές μοναδικών μεταξύ τους γεφυρών, με μορφή:\nαν η σύνδεση είναι απλή, και\nαν είναι διπλή.\nΟι συντεταγμένες αρχίζουν από το σημείο (1,1) πάνω αριστερά, και είναι πάντα ακέραιες.\nΑν δυο νησάκια είναι το ένα πλάι στο άλλο, και πάλι χωρίζονται από θάλασσα.\nΔε μας νοιάζει ιδιαίτερα το κόστος ακόμη. Εργάτες και λεφτά υπάρχουν σε περίσσεια.\nΠαραλλαγή 2 coming soon...\nΔημοσίευση από kernelpanic » Δευ Οκτ 11, 2010 10:22 pm\nΈνα «λεξόφιδο» είναι μια ακολουθία λέξεων, στην οποία κάθε λέξη αρχίζει από το τελευταίο γράμμα της τελευταίας. Προφανώς υπάρχουν 2 γράμματα που έχουν ειδική σημασία: η «αρχή» του λεξόφιδου , το πρώτο γράμμα της πρώτης λέξης, και το «τέλος» του λεξόφιδου, το τελευταίο γράμμα της τελευταίας λέξης.\nΈνα λεξόφιδο μπορεί να αποτελείται από και μία μόνο λέξη.\nΔεδομένου ενός συνόλου λέξεων μπορούμε να φτιάξουμε πολλά λεξόφιδα, μερικά από τα οποία μπορεί να αρχίζουν από ένα δεδομένο γράμμα και να τελειώνουν στο ίδιο ή άλλο δεδομένο γράμμα.\nΓράψε αλγόριθμο που, έχοντας ως παραμέτρους το γράμμα «αρχή», το γράμμα «τέλος», και το σύνολο λέξεων, να δίνει ως αποτέλεσμα το μέγιστο αριθμό λεξοφίδων που μπορούν να σχηματιστούν με αυτήν την «αρχή» και αυτό το «τέλος», χωρίς να χρησιμοποιείται η ίδια λέξη σε δυο διαφορετικά (ή το ίδιο) λεξόφιδα, καθώς και το ποιά μπορεί να είναι είναι αυτά τα λεξόφιδα.\nΗ ίδια λέξη μπορεί να υπάρχει στο σύνολο δυο και πάνω φορές. Δεν έχει σημασία: δε μπορείς να τη ξαναχρησιμοποιήσεις.\nΚόπιραϊτ 2010-2990 Σωτήρης Παναγιώτου\nΔημοσίευση από sotiris » Τρί Οκτ 12, 2010 9:38 am\nkernelpanic έγραψε: ΛΕΞΟΦΙΔΑ\nΩραίο προβληματάκι , θα το κατέταζα σε κλασσική κατηγορία. Αρκετά εύκολο είναι.\nΔημοσίευση από kernelpanic » Τρί Δεκ 14, 2010 7:19 pm\nΣτις περισσότερες σοβαρές τράπεζες, είναι δυνατό οι καταθέσεις να υπερβούν κατά πολύ το αρχικό τους ποσό.\nΓνωρίζοντάς το αυτό, ο Μήτσος ο σχεδιαστής ανελκυστήρων, με βλέμμα γεμάτο απληστία, ανεβαίνει το κεφαλόσκαλο της Ντολφίν Μπάνκ για να καταθέσει το κομπόδεμα που τα τελευταία 40 χρόνια κρατούσε σε μια δικής του επινόησης τεθωρακισμένη κασέλα.\nΑν και ξέρει ότι κάποτε τα λεφτά που σήμερα κατέθεσε στην τράπεζα θα γίνουν τα διπλάσια. Αλλά πότε;\nΓράψτε εσείς έναν αλγόριθμο που παίρνει ως είσοδο το ποσό που ο Μήτσος κατέθεσε, το επιτόκιο με το οποίο τα λεφτά του τοκίζονται, και το κάθε πότε τοκίζονται, και λέει σε πόσο χρόνο θα διπλασιαστεί η κατάθεσή του στην τράπεζα, καθώς τελευταία φορά που ο Μήτσος προσπάθησε να χειριστεί υπολογιστή κατάφερε να κάψει τη διπλανή πολυκατοικία.\nΔημοσίευση από thetrojan01 » Τετ Δεκ 15, 2010 2:02 pm\nΔημοσίευση από kernelpanic » Τετ Δεκ 15, 2010 3:33 pm\nthetrojan01 έγραψε: Dolphin Bank\nΠαρά το μάλλον παράξενο προσωποκό της, η Ντολφίν δουλεύει όπως οι περισσότερες γνωστές τράπεζες: τοκίζει στιγμιαία το ποσό της κάθε Ν εργάσιμες. (Κάθε Τετάρτη είναι κλειστά επειδή αλλάζουν το νερό)\nΑν έχεις όρεξη, βρες τις ημέρες συνολικά, μαζί με τις αργίες.\nΠροφανώς, είναι μάλλον απίθανο να διπλασιαστεί το ποσό ακριβώς, οπότε το ζητούμενο είναι σε πόσες μέρες ποσό>=2*αρχικό.\nΟ αλγόριθμός σου είναι περίπου log2, μπορεί να υπάρχει και λύση σε Ο(1), αλλά δε παίρνω κι όρκο.\nΔημοσίευση από kernelpanic » Τετ Δεκ 15, 2010 4:07 pm\nΤο επιτόκιο μπορεί να είναι αρνητικό, και να μη πάρεις ποτέ τα λεφτά σου πίσω.\nΝα κι η μαθηματική λύση:\nΔημοσίευση από userresu » Σάβ Δεκ 18, 2010 2:17 pm\nΔημοσίευση από kernelpanic » Σάβ Δεκ 18, 2010 6:23 pm\nΌπου "μέρα" το κάθε χρονικό κβάντο(ή περίοδος τοκισμού)\nΔημοσίευση από kernelpanic » Τρί Ιαν 04, 2011 8:07 pm\nΤο Κωδικόλεξο είναι ένα είδος σταυρολέξου στο οποίο κάθε γράμμα αντικαθίσταται από έναν αριθμό και ο λύτης, γνωρίζοντας 3 ή 4 γράμματα, προσπαθεί να βρει σε ποιούς αριθμούς πρέπει να αντιστοιχίσει τα γράμματα έτσι ώστε να προκύψει ένα σταυρόλεξο με λέξεις στα Ελληνικά, και όχι στα Δελφινέζικα για παράδειγμα.\nΠάρε μια πολύ μεγάλη αταξινόμητη λίστα λέξεων(>1000000)που είναι το λεξικό του συγγραφέα σε συντομευμένη μορφή και το κωδικόλεξο(>128χ128)που πρέπει να λύσεις, και βγάλε όλες τις πιθανές λύσεις.\nΚάθε κωδικόλεξο πρέπει να περιέχει μόνο μία φορά όποια λέξη έχει.\nΕίσοδος-έξοδος με όποιον τρόπο σας βολέυει, αλλά όχι περισσότερες βοήθειες εισόδου από την αταξινόμητη λίστα με τις λέξεις, ένα σύμβολο τερματισμού της, και έναν πίνακα με αριθμούς κι αστεράκια * για τα μαυρισμένα τετράγωνα.\nΕίσοδος επίσης είναι μια 3-4γράμματη λέξη και η αναπαράστασή της σε κωδικούς γραμμάτων.\nΕίσοδος-έξοδος με γιούζερ φρέντλι τρόπο για όσους έχουν μεράκι\nΔημοσίευση από chris » Τρί Ιαν 04, 2011 9:48 pm\nΔημοσίευση από kernelpanic » Τετ Ιαν 05, 2011 8:19 pm\nchris έγραψε: Ωραίο πρόβλημα. Για είσοδο επίσης θα παίρνουμε και τα 3-4 γράμματα με τους αριθμούς στους οποίους αντιστοιχούν, έτσι;\nΈχω κάνει κάμποσα λαθάκια στη διατύπωση, αν μπορεί ο Trojan να τα διορθώσει πλίζ:\nΣτην είσοδο παίρνεις έναν πίνακα με αριθμούς κι αστεράκια, όχι τελίτσες κι αστεράκια.\nΑλήθεια πώς το ξέρετε αυτό το σταυρόλεξο(όνομα); Το θυμάμαι ως «κρυπτόλεξο» αλλά googlαρα τη λέξη και μου βγάζει αυτό που οι λέξεις είναι κρυμένες σε πίνακα γραμμάτων.


ΚΑΛΩΣ ΗΛΘΕΣ ΣΤΗΝ ΑΙΘΟΥΣΑ ΤΩΝ ΑΝΑΜΝΗΣΕΩΝ… » ΙΘΥΠΟΡΟC\nΚΑΛΩΣ ΗΛΘΕΣ ΣΤΗΝ ΑΙΘΟΥΣΑ ΤΩΝ ΑΝΑΜΝΗΣΕΩΝ…\nithip A1 23 Νοεμβρίου, 2010 ΚΑΛΩΣ ΗΛΘΕΣ ΣΤΗΝ ΑΙΘΟΥΣΑ ΤΩΝ ΑΝΑΜΝΗΣΕΩΝ…2015-02-28T22:20:30+00:00 Χωρίς κατηγορία 2 Comments\nαπό ΜΑΝΤΕΣ ΔΗΜΗΤΡΙΟΣ την Παρασκευή, 19 Νοεμβρίου 2010\nΟικογένεια. Μεγάλη λέξη.Συνήθως εννοούμε τους συγγενείς πρώτου βαθμού, πατέρα, μητέρα, αδέρφια, παιδιά. Συμβαίνει να τους «γνωρίζουμε» και προσωπικά, αν και μερικές φορές..δεν τους αναγνωρίζουμε πάντα από τα έργα τους…\nΛες να είναι η αγαπημένη μου που έχασα;\nΛες να είναι το παιδί που ακόμη δεν έφερα στον κόσμο;\nΗ μητέρα που είχα πριν γεννηθώ;\nΟ άντρας που με φίλησε ενώ τα μάτια του πλημμύρισαν δάκρυα, εκεί στην κόψη του χωροχρόνου, πριν ανοιγοκλείσω τα μάτια μου και βρεθώ σ΄άλλο Γαλαξία;\nΊσως ο Άγγελος που για χάρη μου έγινε ζητιάνος στην απέναντι γωνία του σπιτιού μου, να με βλέπει μόνο κάθε πρωί που κυνηγημένος φεύγω σαν πουλί ,για τη δουλειά μου.\nΔεν ξέρω…Δεν έχω αποδείξεις…. Μόνο ενδείξεις.\nΓιατί οι λέξεις του με αγκάλιασαν με τόση λαχτάρα, σαν να με κλείσουν μέσα τους γεμίζοντάς με φιλιά;\nΣκοτάδι δεν είναι..\nΨέμα δεν είναι..\nΜήπως τάχατες εκείνος ο καβαλάρης που περίμενα όταν ήμουν ακόμη παιδί κι ακόμη δε φάνηκε;\nΑμ, οι χτύποι του καλπασμού του αλόγου του;\nΘεε μου, όσο πάει και πλησιάζει..\nΚι ακόμη να φανεί στο ημίφως της φυλακής μου….\nΑκόμη κι αν ο καβαλάρης δεν έρθει, ποτέ δεν φανεί στα κουρασμένα μας μάτια, η καρδιά σου είναι εκεί και θα χτυπά..μπερδεύοντας τα χρώματα, τα φώτα, τα σκοτάδια, τους χτύπους του αλόγου με το χτύπο της καρδιάς μας.\nΚι αυτός ο χτύπος είναι τόσο γνώριμος..\nΕίναι ο δικός μας χτύπος ο αλάνθαστος..\nΟ πάντα αληθινός και πάντα γελασμένος..\nΚάπως έτσι βρίσκουμε κι αναγνωρίζουμε τους «αγαπημένους «μας.. Τις ρίζες μας..Τη χαμένη μας Μεγάλη Οικογένεια… Από τότε που ήμαστε πλάσματα Φωτός, σε ένα αχνογάλαζο σύννεφο, στην απεραντοσύνη της Απόλυτης Αγάπης…στην απαλάμη του Θεού… Εκεί που δεν υπήρχε «μου»και «σου» αλλά «ΜΑΣ».. Μονάδες ενωμένες περίτεχνα στο ΟΛΟΝ που άστραφτε και λαμποκοπούσε η Πλάση..\nΈτσι χωρίστηκε κι έγινε ο Κόσμος.\nΧώρισε βίαια, ηθελημένα ή όχι.\nΚι από τότε, τα σπαρμένα μας μέλη, το Άρσεν και το Θήλυ, σε πλήρη υπόσταση και διαύγεια, αναζητά και ψάχνει στις πτυχές του Χωροχρόνου, που συμπιεσμένες σ΄ένα στρόβιλο αναμνήσεων κι αισθήσεων, χορεύουν και πέφτουν στο γυμνό μας Σώμα ως νυφάδες χιονιού…ως πεταλούδες που καψάλισαν τα φτερά τους..\nΤα χείλη ανήμπορα στην αρχή, δεν τις βαστούν τις λέξεις με τέτοια φορτία, μετά δειλά δειλά, βρίσκουν τη δύναμη να ψιθυρίσουν:\nΚαλώς όρισες Αγαπημένε….\nΚαλώς σε βρήκα Αγαπημένη..\nΕίναι τόσα πολλά αυτά που δεν ξέρω άλλωστε..\nΤι να μου πει μια απλή φωτογραφία..\nΟι μηχανές φωτογραφίζουν μόνο τ΄αναγκαία, τα χρειαζούμενα, τ΄απέξω..\nΚαμιά μηχανή δεν μπόρεσε να φωτογραφίσει τ΄από ΜΕΣΑ!\nΈτσι απόμειναν τα μάτια μας, σαν πυρωμένες ρομφαίες Αγγέλων που κοιτάζουν εκστατικοί και άφωνοι.\nΤούτες οι λέξεις γυμνές, λευκές, χωρίς φλοιό και ρούχα, εύπλαστες σαν το ζυμάρι που ζητά ιερή φωτιά, ψωμί να γίνουν στο Μέγα Δείπνο στο Τραπέζι του Θεού, εδώ…\nΣτην Αίθουσα Των Αναμνήσεων.\nΚΑΛΩΣ ΗΛΘΑΤΕ ΑΓΑΠΗΜΕΝΟΙ ΜΟΥ!\nΉ έτσι απλά:\nΟ Δημήτρης σας!\nΑστέρι μου..σε θυμήθηκα!….\niomich - Νοεμβρίου 23rd, 2010 at 11:12 μμ none Comment author #30 on ΚΑΛΩΣ ΗΛΘΕΣ ΣΤΗΝ ΑΙΘΟΥΣΑ ΤΩΝ ΑΝΑΜΝΗΣΕΩΝ… by ΙΘΥΠΟΡΟC\nΘέλει τον Νου να διαβατεί\nτο κάθε μηνυμά σου.\nΘελούν τον Νου ζηλώφθονα\nτα Σχόλια των σχολίων…\nΕίσαι πολύ κοντά…. στο μακρινό\nΤο Θείο, το Θεσπέσιο,\nΤο Αρχικό τ” Απέραντό,\nπου περικλείει τα Πάντα.\nAnonymous - Νοεμβρίου 26th, 2010 at 8:00 πμ none Comment author #31 on ΚΑΛΩΣ ΗΛΘΕΣ ΣΤΗΝ ΑΙΘΟΥΣΑ ΤΩΝ ΑΝΑΜΝΗΣΕΩΝ… by ΙΘΥΠΟΡΟC\nΔυσκολεύομαι να αποσυμβολίσω τούτη την πυκνότατη Γραφή. Άνθρωπος είμαι, δηλώνω αδυναμία. Αυτό το σχόλιο είναι ένα λαμπερό πετράδι, άγνωστης για μένα προέλευσης. Να το σηκώσω από τη Γη; Τα χέρια μου τρέμουν. Θα το κοιτάζω απλά να λάμπει.\n« ANTIGONI Jewellery\ne-oro.gr : το ηλεκτρονικό κατάστημα της εταιρίας ΠΑΠΠΑΣ »


Παρ. 14 ΜΑΪ 21 13:04\n15.04.2021 - 07:48\nΑσταμάτητος συνεχίζει ο κορωνοϊός και στο Μεξικό. Μέσα σε μια μέρα η χώρα κατέγραψε περισσότερους από 500 θανάτους και πάνω από 5.000 κρούσματα.\nΤο υπουργείο Υγείας του Μεξικού ανακοίνωσε την Τετάρτη (14.04.2021) ότι τις προηγούμενες 24 ώρες επιβεβαιώθηκαν εργαστηριακά 5.113 κρούσματα του SARS-CoV-2 (κορονοϊός), ενώ ακόμη 518 ασθενείς με την COVID-19 υπέκυψαν.\nΜε βάση τα επίσημα δεδομένα, ο απολογισμός των θυμάτων της πανδημίας του νέου κορονοϊού στη χώρα των 126 εκατομμυρίων κατοίκων έχει φθάσει τους 210.812 νεκρούς επί συνόλου 2.291.246 μολύνσεων.\nΩστόσο ο τρίτος βαρύτερος απολογισμός της πανδημίας στον κόσμο – πίσω μόνο από αυτούς των ΗΠΑ και της Βραζιλίας – είναι αναμφίβολα υποτιμημένος.\nΣτα τέλη του περασμένου μήνα, το μεξικανικό υπουργείο Υγείας έδωσε στη δημοσιότητα νεότερα στοιχεία όσον αφορά την πλεονάζουσα θνησιμότητα στη χώρα, σύμφωνα με τα οποία οι θάνατοι εξαιτίας της COVID-19 είναι κατά τουλάχιστον 60% περισσότεροι απ’ ό,τι καταγράφεται.